
	砖诪讘讝讘讝讬谉 讚讬谉 讗讘讬讛诐. 拽讜专注讬诐 讚讬谉 讗讘讬讛诐 砖讻砖讘讗讬谉 诇讚讜谞诐 讗讜诪专讬诐 诇驻谞讬讜 讜讻讜': 讛拽讛讬转讛 砖讬谞讬讛诐. 诇诪讛 讛讗讘诇转诐 讜爪注专转诐 注诇讬谞讜 讘诪讜转讬谞讜 讜谞驻专注转 诪讛诐 讘讞讬讬讛诐: 诪讜讻专讬 专讘讘. 专讘讘 讛讜讗 讚讘专 诪讗讜住 讻讙讜谉 讞诇讘 讜砖讜诪谉 讜谞讚讘拽 讘讘讙讚讬诐 讜谞诪讗住讬谉 讜讗讬谉 诇讱 讗讚诐 诪转注住拽 讘讛诐 讗诇讗 注谞讬: 砖讬转讛 讛' 诪讜专讛 诇讛诐. 诇注讬诇 诪讬谞讬讛 讻转讬讘 讻讬 诇讗 诇谞爪讞 讬砖讻讞 讗讘讬讜谉 转拽讜转 注谞讜讬诐 转讗讘讚 诇注讚 砖讬转讛 讛' 诪讜专讛 诇讛诐 转谉 诇讛诐 诪专讜转 诇讗讜转谉 注谞讬讬诐 注讜砖专 砖讬讛讜 讛讙讜讬诐 谞讜讛讙讬谉 讘讛诐 讻讘讜讚 讜讬讚注讜 讛讙讜讬诐 砖讛谉 讗谞讜砖 讜讗讬谞诐 讗诇讛讜转 砖讗讬谉 讻诇 讛讻讘讜讚 讜讛讙讚讜诇讛 砖诇讛诐: 诪转讻住讬谉 讘讟诇讬转 讗讞转. 诪砖讜诐 注讜谞讬: 讘拽专讘 砖谞讬诐. 讗讜转讛 驻注讜诇讛 砖诇讱 讚讛讬讬谞讜 讚讘专 转讜专讛 砖讛讬讗 讘拽讬专讜讘 砖谞讬诐 砖砖谞讬诐 爪专讬讻讬谉 诇讛转拽专讘 讬讞讚 讘讻讬住讜讬 讗讞讚: 讞讬讬讛讜. 专驻讗讛讜 讜讛专讜讜讞 诇讛诐 讜转谉 诇讛诐 讞讬讜转诐: 讛诪讛 讛讜诇讻讬诐 讛诇讜讱 讜讚讘专. 讘讚讘专讬 转讜专讛 讘讗诇讬讛讜 讜讘讗诇讬砖注 讻转讬讘: 专讗讜讬谉 诇讬砖专祝. 砖注诇 诪谞转 讻谉 讘讗 讛专讻讘 讗砖 注诇讬讛诐: 讗讞讚 诪转. 注''讬 讞讘讬专讜 砖讛专讙讜 讘砖讜讙讙 讜讝讛 讙讜诇讛 诇注专讬 诪拽诇讟. 讜讗诐 讗讬谉 讻讗谉 诪讬转讛 住讬诪谉 诇诪讬转讛 讜讙诇讜转 住讬诪谉 诇讙诇讜转 砖讗讞讚 诪转 讜讗讞讚 讙讜诇讛: 讘讘诇讬 讚注转. 注诇 砖诇讗 讛讬讛 诇讛诐 讚注转 诇讛讬讜转 诪诇诪讚讬谉 讝讛 讗转 讝讛 讜诇诪讚讬谉 讝讛 诪讝讛: 谞讚诪讜 注诪讬. 讜住讬驻讬讛 讚拽专讗 讜转砖讻讞 转讜专转 讗诇讛讬讱: 讻讬 注诐 讘爪讬讜谉 讬砖讘. 讗诇讜 讬讜砖讘讬 讬砖讬讘转 转讜专讛 讜住讬驻讗 讚拽专讗 讞谞讜谉 讬讞谞讱 诇拽讜诇 讝注拽讱: 诇讞诐 爪专. 讘诪讬 讛讻转讜讘 诪讚讘专 讘诪讬 砖诪讝讜谞讜转讬讜 拽砖讬谉 注诇讬讜 讜讗注驻''讻 讬讜砖讘 讜注讜住拽 讘转讜专讛: 讜讛讬讜 注讬谞讬讱 讜讙讜'. 讜讻谉 讘转专讬讛 讻转讬讘 讜诇讗 讬讻谞祝: 驻专讙讜讚. 诪讞讬爪讛: 诇讗 讬讻谞祝. 诇讗 讬转讻住讛 诪诪讱 讘讻谞祝 讘讙讚讜 讜诪讞讬爪转讜: 讚诇诪讞专. 诪讬 讬转谉 砖讬讘讗 讬讜诐: 诪讬 讬讚注. 讗诐 讬讬讟讘 诪谉 讛诇讬诇讛: 讗诇讗 讚讞诇讬祝. 诪讬 讬转谉 讜讛讬讛 讝讛 讬讜诐 讛讘讗 讻讝讛 砖注讘专: 讗诇讗 注诇诪讗 讗诪讗讬 诪拽讬讬诐. 诪讗讞专 砖讛拽诇诇讛 讛讜诇讻转 转诪讬讚 讜专讘讛: 讗拽讚讜砖讛 讚住讬讚专讗. 住讚专 拽讚讜砖讛 砖诇讗 转拽谞讜讛 讗诇讗 砖讬讛讜 讻诇 讬砖专讗诇 注讜住拽讬谉 讘转讜专讛 讘讻诇 讬讜诐 讚讘专 诪讜注讟 砖讗讜诪专 拽专讬讗转讜 讜转专讙讜诪讜 讜讛谉 讻注讜住拽讬谉 讘转讜专讛 讜讻讬讜谉 砖谞讜讛讙 讘讻诇 讬砖专讗诇 讘转诇诪讬讚讬诐 讜讘注诪讬 讛讗专抓 讜讬砖 讻讗谉 砖转讬诐 拽讚讜砖转 讛砖诐 讜转诇诪讜讚 讛转讜专讛 讞讘讬讘 讛讜讗 讜讻谉 讬讛讗 砖诪讬讛 专讘讛 诪讘专讱 砖注讜谞讬谉 讗讞专 讛讙讚讛 砖讛讚专砖谉 讚讜专砖 讘专讘讬诐 讘讻诇 砖讘转 讛讬讜 谞讜讛讙讬谉 讻讱 讜砖诐 讛讬讜 谞拽讘爪讬谉 讻诇 讛注诐 诇砖诪讜注 诇驻讬 砖讗讬谞讜 讬讜诐 砖诇 诪诇讗讻讛 讜讬砖 讻讗谉 转讜专讛 讜拽讬讚讜砖 讛砖诐: 住讚专讬诐. 住讚专讬 驻专砖讬讜转 讚转讜专讛: 讟讛专讛. 砖驻住拽讛 诪讬砖专讗诇: 讘讬讟诇讛 讟注诐. 讛驻讬专讜转 讜专讬讞诐 砖诪转讜讱 砖讛讬讜 讟讛讜专讬诐 讜谞讜讛讙讬谉 讘讟讛专讛 讗祝 讛拽讘''讛 诪讟讛专 驻讬专讜转讬讛谉 诪专讬讞 专注 讜诪讟注诐 专注: 诪注砖专 讘讬讟诇 砖讜诪谉 讚讙谉. 讘注讜谉 驻讬住讜拽 诪注砖专讜转 驻住拽 砖讜诪谉 讛讚讙谉 讻砖诪讜 砖诇 诪注砖专 讚讗讬拽专讬 讞诇讘 讻讚讻转讬讘 讻诇 讞诇讘 讬爪讛专 讜讙讜' (讘诪讚讘专 讬讞): 讚讞讬谞讜谞讬转讗. 砖诪讬谞讛 讜讬砖 讘讛 专讬讞 讟讜讘 讜诪讬谉 转诪专讬诐 讛讜讗 诇注爪诪谉: 讟讛专讛 讬砖 讘讱. 诇驻讬讻讱 诪专讬讞讛 诇讱 讜诇讗 讘讟诇 讛专讬讞 诪讗爪诇讱: 讗转讗 讘专讬讛. 讚专讘讛 讘专 专讘 讛讜谞讗: 讗''诇. 专讘 讛讜谞讗 诇讘专讬讛: 砖诪讞转 讗转 诇讘讬. 讘讟讛专转讱: 讜讛拽讛讬转讛 讗转 砖讬谞讬. 砖讛专讗讬转谞讬 砖讗讛讘转讱 注诇 讘谞讱 讬讜转专 诪注诇讬 砖谞讟诇转 诪诪谞讬 讜谞转转 诇讜: 专讞诪讬. 讗讛讘讛: 讗讬讟驻诇 讘讬讛. 讙讬讚诇讜 讘讘讬转讜: 专讘讬 专讘讬. 讙讚诇 讙讚诇 讗讜转讬 讜讗注''驻 讻谉 讗讬谞讬 讘谞讱: 讘专 讘专转讱 讗谞讗. 讜讗讬谉 注诇讬 诇讻讘讚讱 讻讘谉: 诪转谞讬' 讘驻讜诇诪讜住. 讞讬诇 砖讛讘讬讗 讗住驻住讬讬谞讜住 注诇 讬专讜砖诇讬诐: 注讟专讜转 讞转谞讬诐 讜讗讬专讜住. 诪驻专砖 讘讙诪专讗: 讘驻讜诇诪讜住 砖诇 讟讬讟讜住. 砖讛讘讬讗 讛讜专拽谞讜住 讗讗专讬住转讜讘诇讜住 讗讞讬讜 讜讘讬谉 讝讛 诇讝讛 讛讬讜 讞诪砖讬诐 讜砖转讬诐 砖谞讛 讻讚讗诪专 讘住讚专 注讜诇诐: 注讟专讜转 讻诇讜转. 诪驻专砖 讘讙诪专讗: 讘驻讜诇诪讜住 讛讗讞专讜谉. 讛讜讗 砖诇 讞讜专讘谉 讛讘讬转 讜砖诇 讟讬讟讜住 谞诪讬 讛讜讛: 讘讗驻专讬讜谉 讘转讜讱 讛注讬专. 砖讛讬讜 诪讜诇讬讻讬谉 讗讜转讛 诪讘讬转 讗讘讬讛 诇讘讬转 讘注诇讛 讜讗驻专讬讜谉 砖诇 诪注讬诇讬诐 讜讟诇讬转讜转 诪讜讝讛讘讜转 诪讜拽驻讜转 诇讛: 诪讜砖诇讬 诪砖诇讜转. 诇转转 讗讜转 讗诪转诇讗 讜讟注诐 诇讞讻诪讛 诇讬讻谞住 讘讛 讘砖注专讬 讘讬谞讛 讻讙讜谉 诪诪砖诇讜转 砖讜注诇讬诐 讚讗诪专 讘住谞讛讚专讬谉 (讚祝 诇讞:) 讻讬 讛讜讛 讚专讬砖 专''诪 讘驻讬专拽讗 讛讜讛 讚专讬砖 转讬诇转讗 砖诪注转讗 讜转讬诇转讗 讗讙讚转讗 讜转讬诇转讗 诪转诇讬: 砖拽讚谞讬诐. 砖讜拽讚讬谉 注诇 讚诇转讜转 讘讬转 讛诪讚专砖 诇讬诇讛 讜讬讜诐 讻讚讗诪专 讘讬讘诪讜转 (讚祝 住讙:) 讗讘诇 诪讛 讗注砖讛 砖谞驻砖讬 讞砖拽讛 讘转讜专讛: 讛讚专砖谞讬诐. 砖讛讬讛 讘拽讬 讘讟注诪讬 讛诪拽专讗讜转 讻讚讗诪专 诇讗 讝讻讬转讬 砖转讗诪专 讬爪讬讗转 诪爪专讬诐 讘诇讬诇讜转 注讚 砖讚专砖讛 讘谉 讝讜诪讗 (讘专讻讜转 讚祝 讬讘:): 讘讟诇 讻讘讜讚 转讜专讛. 砖讛讬讛 谞讜转谉 诇讘讜 诇讚专讜砖 讻诇 拽讜抓 讜拽讜抓 砖诇 讻诇 讗讜转 讜讻''砖 转讬讘讜转 讬转讬专讜转 讜讗讜转讬讜转 讬转讬专讜转 讻讙讜谉 讘转 讜讘转 讗谞讬 讚讜专砖 (住谞讛讚专讬谉 讚祝 谞讗:) 讜讝讛讜 讻讘讜讚 转讜专讛 讙讚讜诇 砖讗讬谉 讘讛 讚讘专 诇讘讟诇讛: 讗谞砖讬 诪注砖讛. 讘讟讜讞 讘讞砖讬讘讜转讜 讜注讜砖讛 诪注砖讬诐 诪讜驻诇讗讬诐 讻讚讗诪专 讘转注谞讬转 (讚祝 讻讛.) 谞诪讟讬 讻砖讜专讬讱 讬讗诪专 诇讞讜诪抓 讜讬讚诇讜拽 讜诇注讝讬诐 诇讛讘讬讗 讝讗讘讬诐 讘拽专谞讬讛诐: 拽讟谞讜转诐 砖诇 讞住讬讚讬诐. 砖讛讬讜 讛讞住讬讚讬诐 讛讜诇讻讬诐 讜讻诇讬诐 讜讛讜讗 讛讬讛 诪拽讟谞讬讛诐 讜住讜驻谉: 讝讬讜 讛讞讻诪讛. 讝讛 诇讗 讬讚注谞讗 诪讗讬 讛讬讗: 诪砖诪转 专''讙 讛讝拽谉 讘讟诇 讻讘讜讚 讛转讜专讛. 讘诪住讻转 诪讙讬诇讛 (讚祝 讻讗.) 讗诪专 砖注讚 砖诪转 讛讜讗 讛讬讛 讘专讬讗讜转 讘注讜诇诐 讜诇讗 讛讬讜 诇诪讬讚讬谉 转讜专讛 讗诇讗 诪注讜诪讚 诪砖诪转 讛讜讗 讬专讚 讞讜诇讬 诇注讜诇诐 讜讛讜爪专讻讜 诇诇诪讜讚 转讜专讛 诪讬讜砖讘: 讘讟诇 讝讬讜 讛讻讛讜谞讛. 砖讛讬讛 讞讻诐 讜注砖讬专 讜讻讛谞讬诐 专讘讬诐 讗讜讻诇讬谉 注诇 砖讜诇讞谞讜: 讜讘谞讬 讞讜专讬谉. 诪讬讜讞住讬谉: 讞驻讜 专讗砖诐. 砖讙讘专讛 讬讚 注讝讬 驻谞讬诐 诪诪讝专讬诐 砖讛诐 注砖讬专讬诐 讜讗诇讜 注谞讬讬诐 谞讚诇讚诇讜 讗谞砖讬 诪注砖讛. 讗讬谉 讞砖 诇讛诐: 讜讗讬谉 讚讜专砖. 诇讬砖专讗诇: 讜讗讬谉 诪讘拽砖. 注诇讬讛诐 专讞诪讬诐: 砖专讜 讞讻讬诪讬讗. 讛转讞讬诇讜 讛讞讻诪讬诐: 住驻专讬讗. 诪诇诪讚讬 转讬谞讜拽讜转 砖讛诐 拽讟谞讬诐 诪谉 讛讞讻诪讬诐: 讻注诪讗 讚讗专注讗. 讻注诪讬 讛讗专抓:





转讜住驻讜转





	讗讬谉 驻讬专讜砖 诇拽讟注 讝讛





讛诪讗讬专讬

砖谞讬 转诇诪讬讚讬 讞讻诪讬诐 讻诇 砖讛诐 讝讛 注诐 讝讛 讛谉 讘讬讞讚 讛谉 讘讚专讱 专讗讜讬 诇讛诐 砖讬讛讜 讚讘专讬 转讜专讛 讘讬谞讬讛诐 讜讗诐 讛诐 讘注讬专 讗讞转 专讗讜讬 诇讛诐 砖讬讛讜 谞讜讞讬诐 讝讛 诇讝讛 讘讛诇讻讛 讜诇讗 讬注砖讜 讛讜专讗转诐 讚专讱 拽讟专讜讙 讜谞爪讜讞 砖讚讘专讬诐 讗诇讜 诪注讜专讬诐 讗转 讛驻拽讞讬诐 讜诪注诇讬诪讬诐 讗转 讛讗诪转 讜讻诇 转诇诪讬讚 讞讻诐 砖讗讬谉 讚讞拽讜 讟讜专讚讜 砖诇讗 诇注住讜拽 讘转讜专讛 讗诇讗 砖诪拽讬讬诪讛 讗祝 诪转讜讱 讛注讜谞讬 住讜驻讜 诇拽讬讬诪讛 诪转讜讱 注讜砖专 讜讻讘讜讚:



讗注"驻 砖讛转驻诇讛 注讬拽专 讙讚讜诇 诇讛谞讛讬讙 讗转 讛讚转 注诇 讗讜驻谞讬讛 诪"诪 爪专讬讱 砖讬讛讗 讻诇 讗讚诐 注讜住拽 讘转讜专讛 讻驻讬 注谞讬谞讜 讜诪转讜讱 讻讱 转拽谞讜 住讚专 拽讚讜砖讛 诇讛讬讜转 诪转专讙诪讬谉 讘讛 注讚 砖讬讛讗 讗讜转讜 转专讙讜诐 诪讜讘谉 诇讛诐 讜讬讛讬讜 讛讻诇 讻注讜住拽讬诐 讘转讜专讛 讜谞诪爪讗 诇讛诐 转讜专讛 讜转驻诇讛 讘注谞讬谉 讗讞讚 讜讻谉 转拽谞讜 诇讛诐 砖讬讛讜 砖讜诪注讬谉 讚专砖讜转 讜注讜谞讬谉 讗讞专讬讛诐 讗诪谉 讬讛讗 砖诪讬讛 专讘讛 讜讻讜' 讜谞诪爪讗转 转驻诇讛 讜诪砖谞讛 转讚讬专讛 诇讛诐 讚专讱 讛注专讛 讗诪专讜 注诇 讗诇讜 砖讛讝讻专谞讜 注诇诪讗 讗诪讗讬 拽讗讬 讗拽讬讚讜砖讗 讚住讬讚专讗 讜讬讛讗 砖诪讬讛 专讘讛 诪讘专讱 讚讗讙讚转讗:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜讛讬讜 注讬谞讬讱 讙讜' 讘转专讬讛 讻转讬讘 讜讻谉 诇讗 讬讻谞祝 注讻"诇 讛住"讚 讜讗讞"讻 诪讛"讚 驻专讙讜讚 诪讞讬爪讛 注讻"诇 讛住"讚 讜讛讚"讗 讜讗讞"讻 诪讛"讚 诇讗 讬讻谞祝 诇讗 讬转讻住讛 讻讜' 讘讙讚讜 讜诪讞讬爪转讜 注讻"诇 诪驻讬专讜砖 讬砖谉:


讘讚"讛 讘驻讜诇诪讜住 砖诇 讟讬讟讜住 砖讛讘讬讗 讛讜专拽谞讜住 讗讗专讬住讟讜讘诇讜住 讗讞讬讜 注讻"诇 讻爪"诇:


讘诪砖谞讛 诪砖诪转 专' 讘讟诇讛 注谞讜讛 讜讬专讗转 讞讟讗 注"讻 住讬祝 住讚专讬 诪砖谞讛 诪诪住讻转 讝讜 讜讻爪"诇 讗讞"讻 转谞讜 专讘谞谉 专' 驻谞讞住 讘谉 讬讗讬专 讗讜诪专 讻讜' 注讚 住讜祝 讛诪砖谞讛 砖诇驻谞讬谞讜 诪讘专讬讬转讗 讛讜讗 讜讻谉 诪讜讻讞 讘讗讙讚转 讞诇拽 讚诪讬讬转讬 讛转诐 住讬讬注转讗 诇专讘讬 讬爪讞拽 讚讗诪专 讜谞讛驻讻讛 讻诇 讛诪诇讻讜转 讻讜' 注"砖 讜讚讜"拽:





诪讛专砖"讗 - 讞讬讚讜砖讬 讗讙讚讜转

讙诪' 讗"专 讗讬诇注讗 讘专 讘专讻讬讛 讻讜' 讛讬讜 讻诇 讬砖专讗诇 诪讜讻专讬 专讘讘 讻讜'. 诇驻讬 驻专砖"讬 讗讬谉 砖讬讬讻讜转 讻讗谉 诇讻诇 讛诪讗诪专讬诐 讚专讘讬 讗讬诇注讗 讜讘注专讜讱 驻讬' 专讘讘 驻住讜诇转 砖诇 砖注讜讛 讛讜讗 讜诪驻谞讬 砖讛讝讻讬专 砖谞讬讟诇 谞讜驻转 爪讜驻讬诐 讘讗 诇讛讜讚讬注 砖诇讗 谞砖讗专 诇讛诐 讗诇讗 驻住讜诇转 砖诇 砖注讜讛 讻讜' 注讻"诇 注"砖 讜讚专砖 诪讜专讛 诪诇砖讜谉 诪专讜转 讻驻专砖"讬 讜讻讛"讙 讚专砖讜 讜诪讜专讛 诇讗 讬注诇讛 注诇 专讗砖讜 讚讙讘讬 砖诪砖讜谉 讜砖诪讜讗诇 注讬讬谉 讘讞讬讚讜砖讬谞讜 讘住讜祝 诪住讻转 谞讝讬专 注"砖:


转驻诇转讜 砖诇 讞讘拽讜拽 讛讬讜 讘' 转"讞 诪转讻住讬谉 讻讜'. 讚转驻诇转讜 砖诇 讚讜讚 讻讚诇注讬诇 诇讗 讛讜注讬诇讛 讗诇讗 诇诪转注住拽讬诐 讘诪砖讗 讜讘诪转谉 砖诇讗 讬讛讬讜 诪转注住拽讬诐 讘讚讘专 砖驻诇 讻诪讜 专讘讘 讗诇讗 讘注住拽 讞砖讜讘 砖讬专讜讬讞 讘讜 讗讘诇 讛转"讞 砖讗讬谉 诇讜 专拽 注住拽 转讜专讛 诇讗 讛讜注讬诇讛 转驻诇转讜 砖讗讬谉 讘讜 注住拽 诪砖讗 讜诪转谉 砖讬专讜讬讞 讘讜 注讚 砖讘讗 讞讘拽讜拽 讜讛转驻诇诇 注诇讬讛诐. 讜讗诪专 讛' 砖诪注转讬 砖诪注讱 讛讬讗 拽讘诇转 讛转讜专讛 砖讛讬讛 砖诪讬注讛 砖讻诇讬转 讻讚讗诪专讬 谞注砖讛 拽讜讚诐 诇谞砖诪注 讻诪诇讗讻讬诐 砖谞讗诪专 讘讛诐 注讜砖讬 讚讘专讜 诇砖诪讜注 讘拽讜诇 讙讜' 讗讘诇 讬专讗转讬 讛' 驻注诇讱 砖讛讬讗 驻注讜诇转 讛注讜谞砖 砖诇 注讜谞讬 砖讘转"讞 砖讘拽讬专讜讘 砖谞讬诐 讘讟诇讬转 讗讞讚 讞讬讬讛讜 讻驻专砖"讬 诪诇砖讜谉 诪讞讬讛 讗讜 驻讬专讜砖 讞讬讬讛讜 诪诪砖 诪住讻谞转 讞讜诇讬 讘注诇讬 专讗转谉 讻讚讗诪专讬' 讘住"驻 讛诪讚讬专 讚专讬讘"诇 讛讜讛 诪讻专讬讱 讘讛讜 讜注住讬拽 讘转讜专讛 讚讗讙讜谞讬 诪讙谞讗 讜讛讬讬谞讜 讚诪住讬讬诐 讘转驻诇转讜 讘讛讗讬 拽专讗 讘专讜讙讝 专讞诐 转讝讻讜专 讜拽"诇:


讘' 转"讞 讜讻讜' 砖谞讗诪专 讜讬讛讬 讛诪讛 讛讜诇讻讬诐 讛诇讜讱 讜讚讘专 讙讜'. 诪诇砖讜谉 讻驻讜诇 讛讜诇讻讬诐 讛诇讜讱 讚专砖讜 砖讛讬讜 注讜住拽讬诐 讘注讜诪拽讛 砖诇 讛诇讻讛 讻讱 谞专讗讛 诪驻专砖"讬 驻"拽 讚转注谞讬转 讜讘诪讚专砖 讬诇拽讜讟 讜讚讘专 讗讬谉 讚讘讜专 讗诇讗 转讜专讛 砖谞讗诪专 讛诇讗 讻讛 讚讘专讬 讻讗砖 注"砖 讜拽讗诪专 讟注诪讗 讚讗讬讻讗 讚讘讜专 讛讗 诇讬讻讗 讚讬讘讜专 专讗讜讬讬谉 诇讬砖专祝 谞专讗讛 讚讗住讬驻讗 讚拽专讗 住诪讬讱 讚讻转讬讘 讜讛谞讛 专讻讘 讗砖 讜住讜住讬 讗砖 讜讬驻专讬讚讜 讘讬谉 砖谞讬讛诐 专"诇 砖讛讬讜 谞驻专讚讬诐 讝讛 诪讝讛 讘诇讬 讛讬讝拽 诪砖专讬驻转 讛讗砖 讛讘讗 讘讬谞讬讛诐 讜诇讜诇讬 讛讚讘讜专 诇讗 讛讬讜 谞驻专讚讬诐 讻讱 讘诇讬 讛讬讝拽 诪谉 讛讗砖 砖讘讗 讘讬谉 砖谞讬讛诐 讜拽"诇:


砖谞讬 转"讞 讛讚专讬谉 讻讜' 讗砖专 讬专爪讞 讗转 专注讛讜 讘讘诇讬 讚注转 讻讜' 讗诇讗 转讜专讛 讻讜'. 诪讚砖讬谞讛 诇诪讻转讘 诇砖讜谉 讘诇讬 讚注转 讘诪拽讜诐 砖讙讙讛 讚讻转讬讘 讘驻' 诪住注讬 诇谞讜住 砖诪讛 讻诇 诪讻讛 谞驻砖 讘砖讙讙讛 讚专讬砖 诇讬讛 讘诇讬 讚注转 讛转讜专讛 讜注诇 讻讜讜谞讛 讝讜 谞住诪讱 讜讝讗转 讛转讜专讛 讗砖专 砖诐 诪砖讛 讙讜' 诇驻专砖讛 讝讜 讜讗转 讙讜诇谉 讘讘砖谉 诇诪谞砖讛 讜讝讗转 讛转讜专讛 讙讜' 讻讬讜谉 讚讗讞讚 诪讛诐 砖讛讬讛 诇讜 诇诇诪讜讚 诪诪谞讜 讜诇讗 诇诪讚 注讻砖讬讜 砖讗讬谉 诇讜 诪诪讬 诇诇诪讜讚 讗诪专讬' 讘讬讛 讛讜讬 讙讜诇讛 诇诪拽讜诐 转讜专讛 讜拽"诇:


讻诇 转"讞 讻讜' 砖谞讗诪专 讻讬 注诐 讘爪讬讜谉 讬砖讘 讘讬专讜砖诇讬诐 讙讜'. 注讬' 驻专砖"讬 讜注讬"诇 讚讛讬讬谞讜 讘爪讬讜谉 讛讬讬谞讜 讘讬专讜砖诇讬诐 讜注"讻 讚专砖讜 诪讬谞讬讛 讘爪讬讜谉 讛诐 讛转"讞 讛诪爪讜讬谞讬诐 讘讛诇讻讛 讜讗诪专 讚转驻诇转讜 谞砖诪注转 讙诐 诇讗讞专 讞讜专讘谉 讘讬讛诪"拽 讚谞谞注诇讜 砖注专讬 转驻诇讛 砖谞讗诪专 砖转诐 转驻诇转讬 讜诪砖讜诐 讚讗诪专讬' 驻专拽 讛讝讛讘 讚砖注专讬 讚诪注讛 诇讗 谞谞注诇讜 讗诪专 讘讻讗谉 讘讻讛 诇讗 转讘讻讛 讜讗讬谉 讻讗谉 讚诪注讛 讜讗注驻"讻 转讛讬讛 转驻诇转讱 谞砖诪注转 讘讝讻讜转 讝讛 砖讗转讛 诇讜诪讚 转讜专讛 诪转讜讱 讛讚讞拽. 讜讗诪专 诪砖讘讬注讬谉 讗讜转讜 诪讝讬讜 讻讜' 讛讬讬谞讜 砖诪讙诇讛 讛拽讘"讛 诇讜 专讝讬 转讜专讛 讚讛讬讬谞讜 注讬谞讬讱 专讜讗讜转 讗转 诪讜专讬讱 讛讜讗 讛拽讘"讛 讛诪诇诪讚讱 诇讛讜注讬诇 讻驻专砖"讬 诪住驻专 讬砖注讬讛. 讜讗诪专 讗祝 讗讬谉 讛驻专讙讜讚 谞谞注诇 讻讜'. 讘驻专拽 讛讝讛讘 驻专砖"讬 驻专讙讜讚 诪讞讬爪讛 砖讘讬谉 砖讻讬谞讛 诇爪讘讗 诪专讜诐 注讻"诇 讜讞砖讬讘 砖诐 讙' 讚讘专讬诐 讗讬谉 讛驻专讙讜讚 谞谞注诇 讘驻谞讬讛诐 讛讬讬谞讜 讘讙' 注讘讬专讜转 讗讜谞讗讛 讜讙讝诇 讜注讘讜讚转 讻讜讻讘讬诐 砖讗讬谞讜 谞谞注诇 诪诇专讗讜转 诪注砖讬讛诐 讛专注讬诐 诇注谞讜砖 讗讜转诐 注"讻 讗讘诇 讛讱 讚讛讻讗 诇讗 讞砖讬讘 讛转诐 讚诇诪注诇讬讜转讗 拽讗诪专 讛讻讗 讚讗讬谞讜 谞谞注诇 讛驻专讙讜讚 诪诇讛砖讙讬讞 注诇讬讜 诇讟讜讘讛 讜拽"诇:


讗诪专 专讘讗 讻诇 讬讜诐 讻讜' 讛讬 讘讜拽专 讗诇讬诪讗 讘讜拽专 讚诇诪讞专 讻讜'. 讬砖 诇讚拽讚拽 讗诪讗讬 诇讗 讚拽讚拽 讻谉 专讘讗 讘专讬砖讗 讚拽专讗 讚讻转讬讘 讘讘拽专 转讗诪专 诪讬 讬转谉 注专讘 讛讬 注专讘 讗诇讬诪讗 讚诇诪讞专 诪讬 讬讚注 讻讜' 讜讬砖 诇驻专砖 讘讝讛 注诇 驻讬 诪讛 砖讗诪专讜 讘住驻"讘 讚砖讘转 讚诪讝诇 讬讜诪讗 讙专讬诐 讜讘讗 专讘讗 诇驻专砖 讟注诐 讛诪砖谞讛 讚讗讬谉 讬讜诐 砖讗讬谉 讘讜 拽诇诇讛 讻讜' 讚讘拽专讗 诪驻讜专砖 讚讘讻诇 讬讜诐 拽诇诇转讜 诪专讜讘讛 诪讞讘讬专讜 砖讗注"驻 砖讬砖 讬讜诐 讚讬讜诐 砖诇讗讞专讬讜 讬砖 诇讜 诪讝诇 讟讜讘 讬讜转专 诪砖诇驻谞讬讜 诪"诪 拽诇诇转讜 诪专讜讘讛 诪讞讘讬专讜 诪讬讜诐 砖讞专讘 讘讬讛诪"拽 讜诪讬讬转讬 诪拽专讗 砖谞讗诪专 讘讘拽专 转讗诪专 诪讬 讙讜' 讚诪专讬砖讗 讚拽专讗 诇讬讻讗 专讗讬讛 讚讗讬诪讗 讚诪讬 讬转谉 注专讘 讚诇诪讞专 讜诪爪驻讛 讜诪拽讜讛 诇诪讝诇 讬讜诐 讗讞专 砖讬转讞讬诇 讘注专讘 讗讘诇 讙讘讬 注专讘 诪讬 讬转谉 讘拽专 砖驻讬专 拽讗 拽砖讬讗 诇讬讛 讻讬讜谉 讚注专讘 讜讘拽专 砖讗讞专讬讜 诪讝诇 讬讜诐 讗讞讚 讛讜讗 诪讬 讬讚注 诪讗讬 讛讜讛. 讜拽讗诪专 讗诇讗 讚讞诇讬祝 讚诪讝诇 讛讘讗 讘讻诇 讬讜诐 讬转讛驻讱 诇专注讛 讬讜转专 诪讬讜诐 砖诇驻谞讬讜. 讜拽讗诪专 讚讗"讻 讛讜讗 注诇诪讗 讗诪讗讬 拽讗讬 诇讘讟诇 拽爪转 专讜注 讛诪讝诇 砖诇 讻诇 讬讜诐 讛诪转专讘讛 转诪讬讚. 讜讗诪专 讗拽讚讜砖讛 讚住讚专讗 讜讗讬讛讗 砖诪讬讛 专讘讗 讚讗讙讚转讗. 讚讛讬讬谞讜 转专转讬 砖谞讗诪专讜 讘诇砖讜谉 转专讙讜诐 砖讬讘讬谉 讘讜 讙诐 注诪讬 讛讗专抓 诇拽讚讜砖转 砖"砖 讜诇讬诪讜讚 转讜专讛 讜诪讬讬转讬 诇讛 诪讚专砖 诪拽专讗 讚讻转讬讘 讗专抓 注讬驻转讛 讻诪讜 讗讜驻诇 讙讜' 砖专诪讝 讘讝讛 讞讜专讘谉 讘讬讛诪"拽 讜讙诇讜转 讬砖专讗诇 讻诪"砖 讘转讜讻讞讛 讜讛讬讬转 诪诪砖砖 讘爪讛专讬诐 讻讗砖专 讬诪砖砖 讛注讜专 讘讗驻讬诇讛 讜讛讬讬谞讜 讗专抓 砖讛讬讗 讗"讬 讛讜讗 讘注讬驻转讛 讜爪讛专讬诐 讻诪讜 讘讗讜驻诇 讜诪讬讜诐 砖谞转讛讜讜讛 讝讛 讛讬讛 爪诇诪讜转 讜拽诇诇讛 讘注讜诇诐 讜讗讬谉 讛注讜诇诐 诪转拽讬讬诐 讘诇讗 住讚专讬诐 讚讛讬讬谞讜 讘' 住讚专讬诐 住讚专 拽讚讜砖讛 讜住讚专 驻' 讛转讜专讛 讻驻专砖"讬 讜讚讜"拽:


讟讛专讛 讘讟诇讛 讟注诐 讜专讬讞 讻讜' 讟讛专讛 讛讬讗 讚讘专 专讜讞谞讬 讘讟诇讛 讟注诐 讜专讬讞 砖讛讜讗 讚讘专 专讜讞谞讬 讻诪"砖 讻诇 讛谞砖诪讛 转讛诇诇 讬讛 讗讬讝讜 讚讘专 砖讛谞砖诪讛 谞讛谞讛 诪诪谞讜 讛讜讬 讗讜诪专 讝讛 讛专讬讞 讜讝"砖 诇讜 讟讛专讛 讬砖 讘讱 讻诪"砖 谞砖诪讛 砖谞转转 讘讬 讟讛讜专讛 讛讬讗 讻讜' 讜诪注砖专 砖讛讜讗 讚讘专 讙讜驻谞讬 讜讬砖 讘讜 诪诪砖 讘讟诇讛 砖讜诪谉 讛讚讘专 砖讬砖 讘讜 讙"讻 诪诪砖讜转:


转诪专转讗 讚讞讬谞讜谞讬转讗 讻讜'. 注讬' 驻专砖"讬 讻讗谉 讜讘注专讜讱 驻讬' 砖讛讬讛 诇讛诐 专讬讞 讛驻讛 讜诇讻谉 讛谉 讘注诇讬 讞谉 讜讘驻专拽 讗注"驻 讙专住 专砖"讬 讚讛讬谞讜谞讬转讗 讘讛' 诪诇砖讜谉 拽专讘 诇讙讘讬 讚讛讬谞讗 讜讗讬讚讛谉 注"砖:


讜讛拽讛讬转 讗转 砖讬谞讬 讻讜'. 讗讜诇讬 砖讗诪专 讛讗讬 诇讬砖谞讗 诇驻讬 砖讗讻诇讜 诇驻谞讬讜 讜讗诪专讬谞谉 驻专拽 讗注"驻 讚讗住讜专 诇讛砖讛讜转 讘驻谞讬 讛砖诪砖 讗驻讬诇讜 转诪专讬 讚讛谞讬谞讜转讗 讻诇诇讗 讚诪诇转讗 讻讜' 讻诇 讚讗讬转 诇讬讛 专讬讞讗 讻讜' 讚诪讝讬拽 讗转 诪讬 砖讗讜讻诇讬谉 诇驻谞讬讜 讻讜' 讻驻专砖"讬 砖诐 讜拽"诇:


讗"诇 讗砖拽讬讬谉 诪讬讗 讗"诇 诇讗讜 讘专讱 讗谞讗 讻讜'. 讗注"讙 讚讘谞讬 讘谞讬诐 讛专讬 讛谉 讻讘谞讬诐 讜讗驻讬诇讜 讘专讗 诇讘专转讗 讻讚讗诪专讬' 驻专拽 讛讘注"讬 讛讬讬谞讜 诇注谞讬谉 诪爪讜转 驻"讜 讜讛讬讬谞讜 讟注诪讗 诪砖讜诐 讚诇砖讘转 讬爪专讛 讜讛讗讬讻讗 讗讘诇 诇注谞讬谉 讻讘讜讚 讗讘 讗讬谞讜 讻讘谞讬诐 讜拽"诇:


讘驻讜诇诪讜住 砖诇 讟讬讟讜住 讻讜' 驻专砖"讬 砖讛讘讬讗 讛讜专拽谞讜住 讗讗专讬住讟讜讘诇讜住 讗讞讬讜 讻讜' 注讻"诇 讗讘诇 讛转讜住' 驻专拽 诪专讜讘讛 讚讞讜 讝讛 讚讟讬讟讜住 讘砖注转 讞讜专讘谉 讛讬讛 讻讚讗诪专讬' 驻' 讛谞讬讝拽讬谉 讜诪诇讻讜转 讘讬转 讞砖诪讜谞讗讬 拽讚诪讜 讟讜讘讗 讻讚讗诪专讬谞谉 驻专拽 拽诪讗 讚注"讝 讜讬"诇 讚诪注讬拽专讗 讙讝专讜 讜诇讗 拽讘诇讜 讻讜' 注讻"诇 注"砖 讜谞专讗讛 注讜讚 讘讝讛 砖讝讛 讛诪注砖讛 讚讘谞讬 讘讬转 讞砖诪讜谞讗讬 砖讛讘讬讗讜 驻讜诇诪讜住 砖诇 专讜诪讬诐 注诇 讬专讜砖诇讬诐 讛讬讛 讛转讞诇转 讜讙专诐 讛讞讜专讘谉 砖注讘专讜 讛专讜诪讬诐 讛讘专讬转 砖讛讬讛 诇讛谉 注诐 讬砖专讗诇 讻讚讗讬转讗 驻"拽 讚注"讝 讜讻诪"砖 讘住驻专 讘谉 讙讜专讬讜谉 砖注"讬 诪专讬讘转 讗诇讜 讗讞讬' 讘讬转 讞砖诪讜谞讗讬 讘讗讜 讞讬诇 专讜诪讬诐 注诇 讬专讜砖诇讬诐 讜讻讘砖讜讛 讜讛讜讗 讛专诪讝 讚诇拽诪谉 讘讘专讬讬转讗 砖谞注抓 讛讞讝讬专 爪驻专谞讬讜 讘讞讜诪讛 讜谞讝讚注讝注讛 讻讜' 砖讛讞讝讬专 诪讬注专 砖讛讜讗 注砖讜 讬讛讬讛 砖讜诇讟 讘讞讜诪转 讬专讜砖诇讬诐 讜讬讝讚注讝注 讻诇 讗"讬 注诇 讬讚讜 讜诪砖"讛 诪讬讬转讬 讛讱 注讜讘讚讗 讚讗讞讬' 讘讬转 讞砖诪讜谞讗讬 讗驻讜诇诪讜住 砖诇 讟讬讟讜住 砖讛讬讛 住讜祝 讛讞讜专讘谉 讙"讻 注"讬 讛专讜诪讬诐 讻讞讜 砖诇 注砖讜 讜拽"诇 (驻' 诪专讜讘讛 注"砖):


诪砖诪转 专"诪 讘讟诇讜 诪讜砖诇讬 讻讜'. 讻诇 讛谞讬 讚讞砖讬讘 讞讜抓 诪砖诪转 专讘讬 讘讟诇 讻讜' 拽讚诪讜 诇专"诪 讟讜讘讗 讜讗驻砖专 诪砖讜诐 讚讻诇 讛诪砖谞讬讜转 住转诐 专讘讬 讗诇讬讘讗 讚专"诪 讛拽讚讬诪讜 诇讻讜诇诐 讜转诇诪讬讚讬讜 砖诇 专' 讛讜住讬驻讜 讘诪转谞讬' 讛讗 讚诪砖诪转 专' 讘讟诇 注谞讜讛 讻讜' 讻诪"砖 讛专诪讘"诐:


诪砖诪转 专讬讘"讝 讘讟诇讛 讝讬讜 讛讞讻诪讛 讻讜'. 讬砖 诇驻专砖讜 讙诐 讘讞讻诪讛 讚注诇诪讗 讻诪讜 砖诪爪讬谞讜 讘讛谞讬讝拽讬谉 讘住讬驻讜专讜 注诐 讗住驻住讬谞讜住 讜讙讘讬 讘讟诇 讝讬讜 讛讻讛讜谞讛 驻专砖"讬 砖讛讬讛 讞讻诐 讜注砖讬专 讜讻讛谞讬诐 专讘讬诐 讻讜' 诇讗 讬讚注谞讗 讛讬讻谉 诪爪讗 讝讛 砖讛讬讛 注砖讬专 讜专讘讬诐 讗讜讻诇讬谉 注诇 砖诇讞谞讜 讗讘诇 讘住"驻 诪拽讜诐 砖谞讛讙讜 讛驻诇讬讙讜 讘诪注诇转讜 讜拽专讗讛讜 转诇诪讬讚讜 砖诇 驻谞讞住:


诪砖诪转 专"讙 讛讝拽谉 讘讟诇 讻讜' 讜诪转讛 讟讛专讛 讜驻专讬砖讜转 讻讜'. 拽"拽 讚讗"讻 讻讘专 拽讜讚诐 讞讜专讘谉 讛讘讬转 讘讟诇讛 讟讛专讛 砖讛专讬 专"讙 讛讝拽谉 讛讬讛 讟讜讘讗 诪拽诪讬讛 讚讞讜专讘谉 砖讛专讬 专"讙 讚讬讘谞讛 讘谉 讘谞讜 讛讬讛 谞砖讬讗 讘讝诪谉 讛讞讜专讘谉 讜诇注讬诇 砖谞讬谞讜 诪砖讞专讘 讘讬讛诪"拽 谞讬讟诇 讟注诐 讛驻讬专讜转 讜拽讗诪专 讚讛讟讛专讛 谞讟诇 讗转 讛讟注诐 讜讚讜"拽. 讜讗诪专 诪砖讞专讘 讘讬讛诪"拽 讘讜砖讜 讞讘专讬诐 讻讜'. 专"诇 讞讘专讬诐 讘讻"诪 讛谞讝讛专讬诐 讘驻专讬砖讜转 诇注谞讬谉 讟讛专讛 讜诪注砖专 诪注"讛 讛诐 讘讜砖讜 讻讬 注诪讬 讛讗专抓 诪诇注讬讙讬诐 注诇讬讛谉 讘驻专讬砖讜转 讜讚讘专讬 讞讘讬专讜转 砖诇讛诐 讜讻谉 讘谞讬 讞讜专讬谉 讘讜砖讜 诪谉 讛注讘讚讬诐 讻讛讛讬讗 讚拽讬讚讜砖讬谉 驻"讚 讻诇 讛驻讜住诇 讘诪讜诪讜 驻讜住诇 诇讙讘讬 诪讬 砖拽讜专讗 讞讘讬专讜 注讘讚:


讜讞驻讜 专讗砖诐 诪驻谞讬 讛讘讜砖讛 讜谞讚诇讚诇讜 讗谞砖讬 诪注砖讛 讜讙讘专讜 讻讜'. 注诇 驻讬 诪讛 砖讗诪专讜 住"驻 讗"谞 诪讬讜诐 砖讙讘专讛 讗讙专讜驻讛 砖诇 讞谞讜驻讛 讻讜' 谞转拽诇拽诇讜 讛诪注砖讬诐 讜讗讬谉 讗讚诐 讬讻讜诇 诇讜诪专 诇讞讘讬专讜 诪注砖讬 讙讚讜诇讬诐 诪诪注砖讬讱 讜讛讬讬谞讜 讚讗诪专讬 讛讻讗 注诇 讬讚讬 砖讙讘专讜 讘注诇讬 讝专讜注 诇讜诪专 讞谞讜驻讛 讜诇"讛 谞讚诇讚诇讜 讗谞砖讬 诪注砖讬诐. 讜讗诪专 讜讗讬谉 讚讜专砖 讜讗讬谉 讻讜'. 谞拽讟 讙' 诇砖讜谞讜转 谞讙讚 讙' 注讜诇诪讜转 讗讬谉 讚讜专砖 诇讛诐 诇讟讜讘讛 讘讻诇 讛讗讜诪讜转 砖讘注讜诇诐 讛转讞转讜谉 讜讗讬谉 诪讘拽砖 注诇讬讛诐 讘注讜诇诐 讛讗诪爪注讬 讻讬 讻诇 讛诪讝诇讜转 诪转谞讙讚讬诐 诇讛诐 讻诪"砖 讗讬谉 诪讝诇 诇讬砖专讗诇 讜讗讬谉 砖讜讗诇 注诇讬讛诐 住谞讙讜专讬讗 讘驻诪诇讬讗 砖诇 诪注诇讛 讻讬 讛诪诇讗讻讬诐 诪拽讟专讙讬诐 诇讛诐 讜讗讬谉 诇谞讜 诇讛砖注谉 专拽 注诇 讗讘讬谞讜 砖讘砖诪讬诐 砖讛讜讗 讗讚讜谉 注诇 讛讻诇 讜专讞诪讬讜 诪专讜讘讬谉 讜讚拽讚拽 诇讜诪专 讗讘讬谞讜 讻讬 讝讻讜转 讗讘讜转讬谞讜 讗讘专讛诐 讬爪讞拽 讜讬注拽讘 讻讘专 转诪讜 讜讗讬谉 诇谞讜 诇讛砖注谉 专拽 注诇 讗讘讬谞讜 讝讛 砖讘砖诪讬诐 讜拽"诇:


砖专讜 讞讻讬诪讬讗 诇诪讬讛讜讬 讻住驻专讬讗 讻讜'. 讗诪专 砖讻"讗 谞驻讞转 诪诪讚专讙转讜 诪诪注诇讛 诇诪讟讛 注讚 砖注诪讬 讛讗专抓 讛讜诇讻讬诐 讜讚诇讬诐 讜诪驻专砖"讬 谞专讗讛 讚讙专讬住 谞诪讬 讛讻讗 讗讝诇讗 讜谞讜诇讗 讗讘诇 诇驻讬 讛驻讬专讜砖 砖讻转讘谞讜 诇注讬诇 讘讗讝诇讗 讜谞讜诇讗 诇讬讻讗 讛讻讗 诇驻专砖 讻谉 讗讘诇 讙专住讬谞谉 讛讻讗 讗讝诇讗 讜讚诇讚诇讗 讻讜' 讜讻"讛 讘讻诇 住驻专讬诐 讬砖谞讬诐 讜诪住讬讬诐 讙诐 砖讛讜诇讻讬诐 讜讚诇讬诐 讻"讻 讗讬谉 砖讜讗诇 诪讛诐 注诇 讛驻转讞讬诐 注诇 诪讬 诇讛砖注谉 注诇 讛讘讟讞转 讗讘讬谞讜 砖讘砖诪讬诐 讚讘讝讛 讛讜注讬诇讛 转驻诇转讜 砖诇 讚讜讚 讻讚讗诪专讬' 诇注讬诇 讜讚讜"拽:





专砖"砖

讙诪专讗 转谞讬讗 专砖讘"讗 讗' 讟讛专讛 讘讟诇讛 讟注诐 讜专讬讞 讻讜'. 讘讘专讬讬转讗 讝讜 讗讬谉 讘讛 转讜住驻讜转 诪讗讜诪讛 注诇 讛诇砖讜谉 讛诪砖谞讛 专拽 砖讬谞讜讬 诪谉 谞讟诇 诇讘讟诇. 讗讜诇诐 诪爪讬谞讜 讻讬讜爪讗 讘讝讛 讘住谞讛讚专讬谉 (拽讟) 转"专 讗谞砖讬 住讚讜诐 讗讬谉 诇讛诐 讞诇拽 诇注讜讛"讘 讻讜'. (讜注诪砖"讻 砖诐 讘讛砖诪讟讜转 讛谞讚驻住讜转 讘住讜祝 砖拽诇讬诐) 讜讘注"讝 (诇讚) 转"专 讛讞专爪谞讬诐 讻讜' 诇讞讬诐 讗住讜专讬谉 讜讘讘讻讜专讜转 (诪讞 讘) 转"专 讛讜讗 诇驻讚讜转 讻讜'. 讜讘注"讬 诇讬转讗 讻诇诇 讚讘专讬 专砖讘"讗 讘诪砖谞讛 讜讻"谞 诪驻专砖"讬 砖驻讬专砖 讚讘专讬讜 讻讗谉 讜诇讗 讘诪砖谞讛:



砖诐 专"讛 讗砖讻讞 转诪专转讗 讚讞讬谞讜谞讬转讗. 讘讻转讜讘讜转 (住讗) 讗讬转讗 讚讛谞讜谞讬转讗 讘讛"讗 讜注"砖 讘驻专砖"讬:



专砖"讬 讚"讛 讗讞讚 诪转. 讜讗诐 讗讬谉 讻讗谉 诪讬转讛 注讚 住讜驻讜. 讚讘专讬讜 诪讞讜住专讬 讛讘谞讛:



专讚"讛 讗拽讚讜砖讗 讚住讬讚专讗. 讜讬砖 讻讗谉 砖转讬诐 拽讚讜砖转 讛砖诐 讻讜'. 讻爪"诇:



讘诪砖谞讛 诪砖诪转 专"讙 讛讝拽谉 讻讜' 讜诪转讛 讟讛专讛 讜驻专讬砖讜转. 注讬' 拽讜砖讬讬转 讛专砖"讗 讘讞"讗. 讜诇"谞 诪讚诇"拽 讘讟诇讛 讗讜 驻住拽讛 讻讘讗讬谞讱 讗诇讗 诇讬砖谞讗 讚诪转讛 诪砖诪注 讚注讚讬讬谉 诇讗 讘讟诇讛 诇讙诪专讬 讗诇讗 砖谞转专驻讛 拽爪转:





讘谉 讬讛讜讬讚注

讗执诇职诪指诇值讗 转旨职驻执诇旨指转讜止 砖讈侄诇 讚旨指讜执讚 讛指讬讜旨 讻旨指诇 讬执砖讉职专指讗值诇 诪讜止讻职专值讬 专职讘指讘 (转讛讬诇讬诐 讟, 讻讗). 拽砖讛 讜诪拽诪讬 讚讬讬转讬 讚讜讚 讛诪诇讱 注"讛 讜讬转驻诇诇 转驻诇讛 讝讜 讗讬讱 谞讬爪讜诇讜 讬砖专讗诇 诪谉 讛注谞讬讜转? 讜讻谉 讬砖 诇讛拽砖讜转 讘诪讗诪专 讛砖谞讬 砖诇 讞讘拽讜拽 讛谞讘讬讗 注"讛.
讜谞专讗讛 诇讬 讘住"讚 讚讗讬转讗 讘讙诪专讗 讚砖讘转 讻砖注诇讛 诪砖讛 专讘讬谞讜 注"讛 诇诪专讜诐 讛专讗讛讜 讛拽讚讜砖 讘专讜讱 讛讜讗 讗转 专讘讬 注拽讬讘讗 讬讜砖讘 讜讚讜专砖 注诐 转诇诪讬讚讬讜 注诇 讻诇 拽讜抓 讜拽讜抓 转诇讬 转诇讬诐 砖诇 讛诇讻讜转 讜讻讬讜谉 砖讛讙讬注 诇讚讘专 讗讞讚 讗诪专讜 诇讜 转诇诪讬讚讬讜 专讘讬谞讜 诪谞讬谉 诇讱? 讗诪专 诇讛诐 讛诇讻讛 诇诪砖讛 诪住讬谞讬! 注讬讬谉 砖诐. 讜驻讬专砖 专讘讬谞讜 讛讗专"讬 讝"诇 讘砖注专 讛讙诇讙讜诇讬诐 讛讻讜谞讛 砖讛专讗讛讜 诪讝诇讜 砖诇 专讘讬 注拽讬讘讗 讚讜专砖 注诇 讻诇 拽讜抓 讜拽讜抓 转诇讬 转诇讬诐 砖诇 讛诇讻讜转 注讬讬谉 砖诐.
讜诇驻讬 讝讛 讙诐 讚讜讚 讛诪诇讱 注"讛 讜讞讘拽讜拽 讛谞讘讬讗 注"讛 讻诇 诪讛 砖讗诪专讜 讘讘讜讗诐 讘注讜诇诐 讛讝讛 讻讘专 讗诪专讛 讗讜转讜 谞砖诪转诐 砖讛讬讗 诪讝诇诐 讘砖诪讬诐 诪拽讜讚诐 讘讬讗转诐 诇注讜诇诐 讛讝讛 讜讙诐 转驻讬诇讜转 砖诇讛诐 讗诇讜 谞讗诪专讜 诪讻讘专 讜讘注讘讜专诐 谞讬爪讜诇讜 讬砖专讗诇.
讜诪讛 砖讛讬讜 讬砖专讗诇 专讗讜讬诐 诇讬住讜专讬谉 砖诇 注谞讬讜转 砖讛诐 拽砖讬诐 讘讬讜转专, 讛讬讬谞讜 讻讬 讬砖专讗诇 讘讗讜 诇转拽谉 砖讘讬专转 讛讻诇讬诐 砖讛诐 砖讘注讛 住驻讬专讜转 讛谞拽专讗讬诐 '讬诪讬 拽讚诐' 讜讗诇讜 讬转讜拽谞讜 注诇 讬讚讬 讬住讜专讬谉 砖诇 注谞讬讜转 讬讜转专 诪砖讗专 诪讬谞讬 讬住讜专讬谉 讻讬 砖讘讬专转诐 注谞讬讜转 讜转讬拽讜谞诐 注砖讬专讜转.
讜讘讝讛 诪讜讘谉 谞讜注诐 砖讬讞 讚讘专讬 专讘讜转谞讜 讝"诇 砖讗诪专讜 讛指讬讜旨 讬执砖讉职专指讗值诇 诪讜止讻职专值讬 专职讘指讘, 讻讬 专讘讘 [204] 注讜诇讛 诪住驻专 讬诪讬 拽讚诐 [204] 讜砖讘注讛 住驻讬专讜转 砖谞砖讘专讜 谞拽专讗讬诐 讬诪讬 拽讚诐 讻谞讜讚注 讜诇讻谉 谞讗诪专 讘讬砖专讗诇 专职讘指讘指讛 讻职旨爪侄诪址讞 讛址砖指旨讉讚侄讛 谞职转址转执旨讬讱职 (讬讞讝拽讗诇 讟讝, 讝) 砖讛诐 讛讬讜 诪讜讻专讬 专讘讘 讜注诇 讬讚讬 转驻讬诇转 讚讜讚 讛诪诇讱 注"讛 砖讛讬讛 讘住讜讚 讛"讗 讗讞专讜谞讛 砖讘砖诐 谞讬爪讜诇讜 诪谉 专讘讘 讜谞注砖讜 '专讘讘讛' 讜诇讝讛 讗诪专 砖执讈讬转指讛 讛殖' 诪讜止专指讛 诇指讛侄诐 (转讛诇讬诐 讟, 讻讗) 砖讬转 讛"讗 注诇 专讘讘 讜讬讛讬讜 专讘讘讛 讜讝讛讜 砖谞讗诪专 转址旨注植专止讱职 诇职驻指谞址讬 砖只讈诇职讞指谉 谞侄讙侄讚 爪止专职专指讬 (转讛诇讬诐 讻讙, 讛).



砖讈职谞值讬 转址诇职诪执讬讚值讬 讞植讻指诪执讬诐 讛址诪职讛址诇旨职讻执讬谉 讘旨址讚旨侄专侄讱职 讜职讗值讬谉 讘旨值讬谞值讬讛侄谉 讚旨执讘职专值讬 转讜止专指讛 专职讗讜旨讬执谉 诇执讬砖旨讉指专值祝 讘旨指讗值砖讈. 谞专讗讛 诇讬 讘住"讚 转讜讗专 讗讬砖 讬爪讚拽 注诇 转诇诪讬讚 讞讻诐 讻讬 讗讬砖 诇砖讜谉 讞砖讬讘讜转 讻诪讜 讗讬砖 讬专讜砖诇讬诐 (诪砖谞讛 讗讘讜转 讗, 讚), 讗讬砖讬 讻讛谉 讙讚讜诇 (诪砖谞讛 讬讜诪讗 讗, 讙), 讜转讜讱 讗讬砖 讬砖 讬讜"讚 砖讛讜讗 住讜讚 讞讻诪讛 诪驻住拽转 讘转讜讱 讗砖 讜诇讻谉 讗诐 讗讬谉 讘讬谞讬讛诐 转讜专讛 砖讛讜讗 住讜讚 讞讻诪讛 专讗讜讬讬谉 诇讛砖专祝 讻讬 诪讚讛 讻谞讙讚 诪讚讛 讬住转诇拽 讗讜转 讬讜"讚 砖讛讬讗 住讜讚 讞讻诪讛 讛诪驻住拽转 讘砖诐 讗讬砖 砖专讗讜讬 诇讞讻诐 讜讬砖讗专 讗砖 讜诇讻讱 专讗讜讬讬谉 诇讛砖专祝.
讗讜 讬讜讘谉 讘住"讚 讛转讜专讛 谞拽专讗转 讗砖 讚讻转讬讘 讛植诇讜止讗 讻止讛 讚职讘指专执讬 讻指旨讗值砖讈 谞职讗只诐 讛殖' (讬专诪讬讛 讻讙, 讻讟) 讗讱 讛转讜专讛 诪注诇讛 讞谉 注诇 诇讜诪讚讬讛 讚讻转讬讘 讗址讬侄旨诇侄转 讗植讛指讘执讬诐 讜职讬址注植诇址转 讞值谉 (诪砖诇讬 讛, 讬讟) 讜讗诐 转讜住讬祝 诪住驻专 讞谉 [58] 注诇 诪住驻专 讗砖 [301] 讬讛讬讛 诪住驻专 砖谞"讟 讗讜转讬讜转 砖讟谉 [359] 讜诇讻谉 讛转讜专讛 砖讛讬讗 讗砖 讜讬注诇转 讞谉 讚讜讞讛 讗转 讛砖讟谉 讜诇讻谉 砖讈职谞值讬 转址诇职诪执讬讚值讬 讞植讻指诪执讬诐 讛址诪职讛址诇旨职讻执讬谉 讘旨址讚旨侄专侄讱职 砖讛讜讗 诪拽讜诐 住讻谞讛 讜职讗值讬谉 讘旨值讬谞值讬讛侄谉 讚旨执讘职专值讬 转讜止专指讛 砖讛讬讗 讗砖 讛诪注诇讛 讞谉 诇讚讞讜转 讛砖讟谉 讗讝 专职讗讜旨讬执谉 诇执讬砖旨讉指专值祝 讘旨指讗值砖讈 砖诇 讛砖讟谉.
讜注诇 讝讛 讛讘讬讗 讛驻住讜拽 讚拽讗诪专 讜址讬址旨驻职专执讚讜旨 讘值旨讬谉 砖职讈谞值讬讛侄诐 (诪诇讻讬诐 讘 讘, 讬讗) 讜拽砖讛 讛讜讛 诇讬讛 诇诪讬诪专 '讜讬驻专讬讚讜诐' 讜诇诪讛 讛讗专讬讱 诇讜诪专 '讘讬谉 砖谞讬讛诐'? 讗讱 讘讗 讛讻转讜讘 诇专诪讜讝 诪讗讞专 砖讛讬讜 讛诇讜讱 讜讚讘专 讘讚讘专讬 转讜专讛 砖讚讜讞讛 讗转 讛砖讟谉 诇讻讱 谞讚讞讛 讛砖讟谉 讜谞驻专讚 诪讛诐 讜讛讬讬谞讜 讻讬 讛讛驻专砖 砖讬砖 讘讬谉 诪住驻专 讗诇讬讛讜 [52] 砖注讜诇讛 讘"谉 诇诪住驻专 讗诇讬砖注 [411] 砖注讜诇讛 转讬"讗 讛讜讗 诪住驻专 砖谞"讟 讘讚拽讚讜拽 砖讛讜讗 讗讜转讬讜转 砖讟谉 [359] 讜诇讝讛 讗诪专 讜址讬址旨驻职专执讚讜旨 讘值旨讬谉 砖职讈谞值讬讛侄诐 专讜爪讛 诇讜诪专 讛驻专讬讚讜 讛砖讟谉 砖讛讜讗 专诪讜讝 讘诪住驻专 讛讬转专讜谉 砖讬砖 讘讬谉 砖谞讬讛诐.
讗讜 讬讜讘谉 讘住"讚 讛讻讜谞讛 讗讜诪专讜 讘值旨讬谉 砖职讈谞值讬讛侄诐 讚讗讜转讬讜转 讛砖讜讬诐 讗爪诇 砖谞讬讛诐 讛诪讛 讗讜转讬讜转 '讗诇讬' [41] 砖讛诐 诪住驻专 砖诐 讬讜讛"讱 [41] 讛专诪讜讝 讘住讜驻讬 转讬讘讜转 讻执旨讬 诪址诇职讗指讻指讬讜 讬职爪址讜侄旨讛 诇指旨讱职 诇执砖职讈诪指专职讱指 讘职旨讻指诇 讚职旨专指讻侄讬讱指 (转讛诇讬诐 爪讗, 讬讗) 讻讬 砖诐 讝讛 砖讜诪专 讛讗讚诐 讘讚专讱 讜谞砖讗专 讘讗诇讬讛讜 讜讗诇讬砖注 讗讜转讬讜转 '砖注讜讛' [381] 砖讛诐 诪住驻专 住驻专讬讗志诇 [381] 讛讻讜转讘 讝讻讬讜转 讬砖专讗诇 讜诇讻谉 诪讘专讻讬谉 讘诪讛 砖讗诪专 注诇 谞专 砖注讜讛 讚谞讻转讘 注诇 讬讚讬 诪诇讗讱 讛谞讝讻专 砖讛讜讗 诪住驻专 砖注讜讛 讝讻讜转 讝讛 诇注转 注转讛 讗砖专 讛讬讜 讛诇讜讱 讜讚讘专 讘讚讘专讬 转讜专讛.



讻旨指诇 转旨址诇职诪执讬讚 讞指讻指诐 讛指注讜止住值拽 讘旨址转旨讜止专指讛 诪执转旨讜止讱职 讚旨讜止讞值拽 转旨职驻执诇旨指转讜止 谞执砖讈职诪址注址转 (讬砖注讬讛 诇, 讬讟). 谞专讗讛 讛讟注诐 讚讛转讜专讛 谞拽专讗转 讞讬讬 注讜诇诐 讜转驻诇讛 讞讬讬 砖注讛 讜讻谞讝讻专 讘讙诪专讗 (砖讘转 诇讙.) 注讜讝讘讬诐 讞讬讬 注讜诇诐 讛转讜专讛 讜注讜住拽讬诐 讘讞讬讬 砖注讛 讛转驻诇讛? 讗转诪讛讛! 讜诇讻谉 讝讛 砖诇讗 注讝讘 讞讬讬 注讜诇诐 讗驻讬诇讜 砖讛讜讗 讚讞讜拽, 讘讚讬谉 讛讜讗 砖讬讛讗 谞注谞讛 讘转驻诇讛 砖讛讬讗 讞讬讬 砖注讛.
讜讛讗 讚讗诪专 诪执转旨讜止讱职 讚旨讜止讞值拽 专诪讝 讘讝讛 讻讬 转讜讱 讚讜讞拽 讬砖 讗讜转讬讜转 '讜讞' 讚讜讗"讜 专讜诪讝 诇转讜专讛 砖讘注诇 驻讛 砖讛讬讗 砖砖讛 住讚专讬诐 讜讗讜转 讞' 专讜诪讝转 砖讬砖 讘讛 讞' 讚专讙讬谉.



讜职讗侄诇旨指讗 注指诇职诪指讗 讗址诪旨址讗讬 拽指讗 诪执拽旨址讬旨值讬诐 讗址拽旨职讚讜旨砖旨讈指讛 讚旨职住执讬讚职专指讗 讜职'讬职讛值讗 砖讈职诪值讬讛旨 专址讘旨指讗' 讗址讙旨址讚职转旨指讗 (讗讬讜讘 讬, 讻讘). 驻讬专讜砖 讙讝专讛 讝讜 讚讻诇 讬讜诐 讜讬讜诐 诪专讜讘讛 拽诇诇转讜 诪砖诇 讞讘讬专讜 讛讗诪讜专讛 讘转讜讻讞讛 讗讬谞讛 诪转拽讬讬诪转 讘驻讜注诇 砖讗诐 讛讬转讛 诪转拽讬讬诪转 讛讬讛 讛注讜诇诐 讗讘讚 诇讙诪专讬! 讜讘讗讬讝讛 讝讻讜转 讛注讜诇诐 拽讬讬诐 砖诇讗 转讛讬讛 讘讜 讙讝专讛 讝讜 讘驻讜注诇? 讜讗诪专 讘讝讻讜转 拽讚讜砖讛 讚住讚专讗 讜讗诪谉 讬讛讗 砖诪讬讛 专讘讛 讚讛讙讚讛.
讜讛讗 讚讗讬讻讗 诪注诇讛 诇砖转讬诐 讗诇讛 讬讜转专 诪讻诇 诪爪讜转 讜诪注砖讬诐 讟讜讘讬诐 诇拽讬讬诐 讛注讜诇诐 讘注讘讜专诐, 谞专讗讛 诇讬 讘住"讚 讚诪驻讜专砖 讘讚讘专讬 专讘讬谞讜 讛讗专"讬 讝"诇 讘砖注专 讛讻讜谞讜转 讘砖讘讞 讛拽讚讬砖 砖诪讻谞讬注 讛拽诇讬驻讜转 讛讜讗 诪驻谞讬 砖讛拽诇讬驻讜转 诪讘讬谞讬诐 讘诇砖讜谉 转专讙讜诐 讜讘讛讬讜转讬谞讜 讗讜诪专讬诐 讛砖讘讞 讛讙讚讜诇 讜讛拽讚讜砖 讛讝讛 砖诇 讛拽讚讬砖 讘诇砖讜谉 转专讙讜诐 砖讛诐 诪讘讬谞讬诐 讗讜转讜 讗讝 讛诐 谞讻谞注讬诐 讜诇讝讛 讗诪专 讘讝讜讛专 讛拽讚讜砖 注诇 讛拽讚讬砖 诪转讘专 砖诇砖诇讗讬谉 讚驻专讝诇讗 [-砖讛讜讗 诪砖讘专 砖诇砖诇讗讜转 砖诇 讘专讝诇] 注讬讬谉 砖诐, 讜诇驻讬 讝讛 讙诐 讛拽讚讜砖讛 砖讛讬讗 砖讘讞 讙讚讜诇 讜讬砖 讘讛 住讜讚讜转 注诪讜拽讬诐 讚诇讻谉 爪讜讛 专讘讬谞讜 讛讗专"讬 讝"诇 讗转 专讘讬谞讜 诪讜专谞讜 讛专讘 专讘讬 讞讬讬诐 讜讬讟讗诇 讝"诇 砖诇讗 讬住转讻诇 讘讜 讘砖注讛 砖讗讜诪专 拽讚讜砖讛.
讛谞讛 讻砖讗讜诪专讬诐 讗讜转讛 讘诇砖讜谉 转专讙讜诐 砖诪讘讬谞讬诐 讗讜转讜 讛拽诇讬驻讜转 讛诐 谞讻谞注讬诐 讜讘讝讛 讬讻讬专讜 讘砖讘讞讜 砖诇 讬砖专讗诇 砖谞讬转谉 诇讛诐 专砖讜转 诇讜诪专 砖讘讞 讝讛 砖诇 拽讚讜砖讛 砖讚专讻谉 砖诇 诪诇讗讻讬 讛砖专转 诇讗讜诪专讜 讜讘讝讛 讬讻谞注讜 讜诇讗 讬拽讟专讙讜 注诇 讬砖专讗诇 诇拽讬讬诐 讙讝专讛 讝讜 砖诇 讛转讜讻讞讛 诇讛讬讜转 讻诇 讬讜诐 诪专讜讘讛 诪砖诇 讞讘讬专讜 讜讻谉 讬砖 转讜注诇转 讙讚讜诇讛 诪谉 讛拽讚讬砖 讚讗讙讚讛 讬讜转专 诪砖讗专 拽讚讬砖讬诐 诪驻谞讬 讻讬 讛讜讗 谞讗诪专 诪转讜讱 砖诪讞讛 讗砖专 转讛讬讛 诪讞诪转 讛讗讙讚讛 讻讬 讘讗讙讚讛 讬砖诪讞 讬砖专讗诇 讘讬讜转专 讜诇讻谉 注谞讬讬转 讛拽讚讬砖 讛讝讛 转讛讬讛 诪注诇转讛 诪注讜诇讛 讘讬讜转专.
讜讛讗 讚讗诪专讜 讗诪谉 讬讛讗 砖诪讬讛 专讘讛 讚讗讙讚讛 讜诇讗 讗诪专讜 讗拽讚讬砖 讚讗讙讚讛? 谞专讗讛 诇讬 砖讬砖 诪注诇讛 讘注谞讬讬转 讗诪谉 讬讛讗 砖诪讬讛 专讘讛 诇讛诪诇讬抓 讟讜讘 注诇 讬砖专讗诇 讘注讘讜专 讝讛 讟驻讬 诪讗诪讬专转 讛拽讚讬砖 注爪诪讜, 讞讚讗 讻讬 讛拽讚讬砖 讗讜诪专 讗讜转讜 讗讚诐 讗讞讚 讜注谞讬讬转 讗诪谉 讬讛讗 砖诪讬讛 专讘讛 讛讬讗 讘讻诇 讛爪讬讘讜专 讻讜诇谉 讜诇讻谉 谞讻谞注讬诐 讛拽诇讬驻讜转 诪谉 注谞讬讬转 讗诪谉 讬讛讗 砖诪讬讛 专讘讛 讟驻讬.
讜注讜讚 讚讻转讘 讛专讘 驻转讞 注讬谞讬诐 讝"诇 讘专讬砖 讘专讻讜转 讘砖诐 讛专讘 诪讛专"讬 砖讗专祝 讝"诇 注诇 诪讗诪专 专讘讜转谞讜 讝"诇 (讘专讻讜转 讙.) 讻诇 讝诪谉 砖讬砖专讗诇 谞讻谞住讬诐 诇讘讬转 讛讻谞住转 讜注讜谞讬诐 讗诪谉 讬讛讗 砖诪讬讛 专讘讛 讗讜诪专 讛拽讚讜砖 讘专讜讱 讛讜讗 '讗砖专讬 讛诪诇讱 砖诪拽诇住讬谉 讗讜转讜 讻讱' 讻讬 讘转讞诇转 讛拽讚讬砖 讗谞讞谞讜 诪转驻诇诇讬谉 注诇 讙讚讜诇转 讜拽讚讜砖转 砖诪讜 讬转讘专讱 讜讙诐 诪转驻诇诇讬谉 注诇 讛谞讜讙注 诇谞讜 讚讬爪诪讞 驻讜专拽谞讛 讜讬拽专讘 诪砖讬讞讬讛 讜讻诇 讝讛 讗讜诪专 讝讛 讛讗讚诐 讛讗讜诪专 讛拽讚讬砖 讗讱 讛拽讛诇 讻砖注讜谞讬诐 讗诪谉 讬讛讗 砖诪讬讛 专讘讛 讗讬谉 注讜谞讬诐 讗诪谉 注诇 讛谞讜讙注 讗诇讬谞讜 诪爪讚 讙讗讜诇转讬谞讜 讜讘讬讗转 讛诪砖讬讞 讗诇讗 注讜谞讬谉 讗诪谉 讚讜拽讗 注诇 讙讚讜诇转 砖诪讜 讬转讘专讱 讻讬 讘讗诪讬专转诐 讗诪谉 讬讛讗 砖诪讬讛 专讘讛 讗讬谉 诪讝讻讬专讬谉 讗诇讗 专拽 讙讚讜诇转讜 讬转讘专讱 讜专讜诪诪讜转讜, 讜注诇 讻谉 讗讜诪专 讛拽讚讜砖 讘专讜讱 讛讜讗 讗砖专讬 讛诪诇讱 砖诪拽诇住讬谉 讗讜转讜 讻讱 砖讻诇 讛砖讘讞 讜讛转驻讬诇讛 讛讜讗 诇讻讘讜讚讜, 注讚 讻讗谉 诇砖讜谞讜.
讜讛讜住讬祝 讛讙讗讜谉 讞讬讚"讗 讝"诇 注诇 讚讘专讬讜 诇讜诪专 讻讬 诪诪讛 砖注讜谞讬诐 讗诪谉 讬讛讗 砖诪讬讛 专讘讛 诪讜讻讞 讚讙诐 诪讛 砖讗诪专 讘转讞讬诇讛 讜讬拽专讘 诪砖讬讞讬讛 讗讬谞讜 讘注讘讜专 讛谞讜讙注 诇讛诐 讗诇讗 诪转驻诇诇讬诐 砖讬讘讗 诪砖讬讞 诇讻讘讜讚 砖讻讬谞转讜 讜转讜专转讜 讬转讘专讱, 注讚 讻讗谉 讚讘专讬讜 讬注讜讬谉 砖诐.
讜讛砖转讗 讘讝讛 诪讜讘谉 诪讛 砖讛讝讻讬专讜 讻讗谉 注谞讬讬转 讗诪谉 讬讛讗 砖诪讬讛 专讘讛 讜诇讗 讗诪专讜 讘注讘讜专 讛拽讚讬砖 讘住转诐, 讻讬 诪谉 注谞讬讬转 讗诪谉 讬讛讗 砖诪讬讛 专讘讛 砖讗讬谉 诪讝讻讬专讬谉 讘讛 讚讘专 讛谞讜讙注 诇讻讘讜讚讜 讬转讘专讱 讗祝 注诇 讙讘 讚讛讗讜诪专 讛拽讚讬砖 谞拽讬讟 诇转专讜讜讬讬讛讜 讛谞讛 诪讝讛 讬讜爪讗 诪诇讬爪转 讬讜砖专 讜讝讻讜转 注诇 讬砖专讗诇 诪讗讚 讜诇讻谉 讘注讘讜专 讝讛 谞讻谞注讬诐 讛拽诇讬驻讜转 讜诪砖转转拽讬诐 讛诪拽讟专讙讬诐 讜诪转拽讬讬诐 讛注讜诇诐.



讟指讛殖专指讛 讘旨执讟旨职诇指讛 讟址注址诐 讛址驻旨值专讜止转 讜职专值讬讞指诐. 谞专讗讛 诇讬 讘住"讚 讟指讛殖专指讛 专讗砖讬 转讬讘讜转 讟注诐 讛驻讬专讜转 专讬讞 讛驻讬专讜转 讚砖转讬诐 讗诇讜 转诇讜讬讬谉 讘讟讛专讛.
讜讗诪专 诪址注植砖讉值专 讘旨执讬讟旨值诇 砖讈讜旨诪指谉 讛址讚旨指讙指谉 谞专讗讛 诇讝讛 专诪讝 讛讻转讜讘 (讘专讗砖讬转 诪讟, 讻) '诪值讗指砖值讈专 砖职讈诪值谞指讛 诇址讞职诪讜止' 专讜爪讛 诇讜诪专 讬砖 讘讜 讟注诐 讚讙谉 讞砖讜讘 讜砖诪谉 讬注谉 讻讬 '讛讜旨讗 讬执转值旨谉 诪址注植讚址谞值旨讬 诪侄诇侄讱职' 讝讛 讛诪注砖专 砖讛讜讗 讞诇拽 讙讘讜讛.



讛指讗 讬值砖讈 住职讚指专执讬诐 转旨讜止驻执讬注址 诪值讗讜止驻侄诇 (讗讬讜讘 讬, 讻讘). 谞专讗讛 诇讬 讘住"讚 住职讚指专执讬诐 诇砖讜谉 住讜讚专 讚转专讙讜诐 讜址讬执旨转值旨谉 注址诇 驻指旨谞指讬讜 诪址住职讜侄讛 (砖诪讜转 诇讚, 诇讙) 转专讙讜诐 讘讬专讜砖诇诪讬 住讜旨讚指专指讗, 讜拽讚讜砖讛 讚住讚专讛 讜讛拽讚讬砖 讗诪讜专讬诐 讘诇砖讜谉 转专讙讜诐 砖讛讜讗 讗讞讜专讬讬诐 讚拽讚讜砖讛 讻诪讜 砖讻转讜讘 讘砖注专 讛讻讜谞讜转 讚讛讬讬谞讜 讛转专讙讜诐 讛讜讗 诪住讜讛 注诇 讛拽讚讜砖讛 讻讬 转专讙讜诐 诪址住职讜侄讛 '住讜讚专' 讜讻诪讜 砖驻讬专砖 讘住驻专 讛注专讜讱 讝"诇 讜诇讛讻讬 诪讻谞讛 讗转 诇砖讜谞讜转 砖诇 拽讚讜砖讛 讜拽讚讬砖 讘砖诐 住职讚指专执讬诐.



诪执讬旨讜止诐 砖讈侄讞指专址讘 讘旨值讬转 讛址诪旨执拽职讚旨指砖讈 砖讈指专讜旨 讞址讻旨执讬诪址讬旨指讗 诇职诪侄讛直讜值讬 讻旨职住指驻职专址讬旨指讗 讜职住指驻职专址讬旨指讗 讻旨职讞址讝旨指谞址讬旨指讗 讜职讞址讝旨指谞址讬旨指讗 讻旨职注址诪旨指讗 讚旨职讗址专职注指讗 讜职注址诪旨指讗 讚旨职讗址专职注指讗 讗指讝职诇指讗 讜职讚址诇职讚旨职诇指讛 讜职讗值讬谉 砖讈讜止讗值诇 讜职讗值讬谉 诪职讘址拽旨值砖讈. 驻讬专讜砖 讗谞砖讬 讛注讬专 注谞讬讬诐 讜讗讬谞诐 注砖讬专讬诐 讻讚讬 砖讬砖讻专讜 讞讻诐 诪讜专讛 讛讜专讗讜转 诇讞讜讚 讜讗讞讚 诪诇诪讚 转讬谞讜拽讜转 诇讞讜讚 讗诇讗 诪讘讬讗讬诐 讗讚诐 砖讬讛讬讛 讛讜讗 讞讻诐 讛注讬专 诇讛讬讜转 诪讜专讛 讛讜专讗讜转 诇讛诐 讜讛讜讗 注爪诪讜 讬讛讬讛 住驻专讬讗 讻诇讜诪专 诪诇诪讚 转讬谞讜拽讜转 讻讬 讛诪诇诪讚 转讬谞讜拽讜转 谞拽专讗 住讜驻专 讜讚讗 注拽讗 讻讬 讟专讚转讜 讘注谞讬讬谞讬 讛讜专讗讜转 讛注讬专 讜爪专讻讬讛诐 转注砖讛 讘讟诇讛 讘诇讬诪讜讚 讛转谞讜拽讜转 讜讙诐 讚讗 注拽讗 讚讗讬谉 讝讛 讻讘讜讚 诇讞讻诐!
讙诐 讬砖 注讜讚 注讬专 砖讛诐 注谞讬讬诐 讜讗讬谉 诇讛诐 讬讻讜诇转 诇砖讻讜专 讞讝谉 诇讞讜讚 讜诪诇诪讚 转谞讜拽讜转 诇讞讜讚 讗诇讗 讗爪诇诐 住驻专讬讗 讛讜讗 讛诪诇诪讚 讛讜讗 讞讝谞讬讗 讜讚讗 注拽讗 砖讬讟专讚 讘注谞讬讬谞讬 讛讞讝谞讜转 讜讬讛讬 讘讟诇讛 拽爪转 讘诇讬诪讜讚 讛转谞讜拽讜转 讙诐 注讜讚 讬砖 讛讞讝谉 砖诇讛诐 讗祝 注诇 驻讬 砖讛讜讗 诇讜拽讞 驻专住 诪谉 讛拽讛诇 诪讞诪转 诪讬注讜讟 讛驻专住 讗讬谞讜 专讜讗讛 注爪诪讜 砖讻讬专 讗诇讗 讞讜砖讘 注爪诪讜 讻注诪讗 讚讗专注讗 砖驻讟讜专 诪谉 讛讞讝谞讜转 讜讗讬谞讜 诪讞讜讬讬讘 诇讛讬讜转 讞讝谉 讜讚讗 注拽讗 讻讬 讛爪讬讘讜专 诪爪讟注专讬诐 诇注砖讜转 讞讝谉 注专注讬 讜诇讗 讬诪爪讗 诇讛诐 讘谞拽诇.



讗指诪址专 诇讜止 专址讘 讬讜止住值祝 诇职转指谞指讗: 诇指讗 转旨执讬转旨职谞执讬 '注植谞指讜指讛', 讚旨职讗执讬讻旨指讗 讗植谞指讗. 讛讚讘专 讬驻诇讗 讗讬讱 诪砖讘讞讬诐 注爪诪谉? 讜讻讘专 驻专砖转讬 讘讝讛 讜注讜讚 谞专讗讛 诇讬 讘住"讚 讚讗讬谉 讻讜谞转诐 诇砖讘讞 注爪诪谉 讗诇讗 讬讚讜注 讘专讬转 讻专讜转讛 诇砖驻转讬诐 讜讞讜砖砖 驻谉 讘诇诪讚讜 讚讘专讬 讛转谞讗 讚拽讗诪专 讘讟诇讛 注谞讜讛 讬转讙讘专 讛讬爪专 讛专注 诪讞诪转 讛讚讬讘讜专 讛讝讛 讜讬谞爪讞谞讜 诇讘讟诇 诪诪谞讜 诪讚转 讛注谞讜讛 讗讜 诇讛讞诇讬砖 讗讜转讛 诇驻讞讜转 讜诇讝讛 讗诪专 '讚旨职讗执讬讻旨指讗 讗植谞指讗' 讗砖专 转讛讬诇讜转 诇讗志诇 讝讻讬转讬 讜诇讻谉 讞讜砖砖 讗谞讬 驻谉 讚讘专讬诐 讗诇讜 谞讝讚诪谉 砖转谞讟诇 诪诪谞讬 讻讬 讘专讬转 讻专讜转讛 诇砖驻转讬诐.
讜注讜讚 谞专讗讛 诇讬 讘住"讚 诇指讗 转旨执讬转旨职谞执讬 诇驻谞讬 讛注讜诇诐 砖讘讟诇讛 '注植谞指讜指讛' 讚旨职讗执讬讻旨指讗 讗植谞指讗 砖讛注讜诇诐 讞讜砖讘讬谉 讗讜转讬 诇讘注诇 注谞讜讛 讜讬讛专讛专讜 讗讞专 讚讘专讬 讛转谞讗 砖讗讜诪专 讘讟诇讛, 讜讛诇讗 讙诐 讘讚讜专 讝讛 砖讛讜讗 讗讞专讜谉 讜专讞讜拽 诪讚讜专 专讘讬 诇讗 讘讟诇讛 讜讻诇 砖讻谉 讚讜专讜转 砖拽讜讚诐 诪诪谞讬! 讜讻谉 讻讜讜谞转 专讘 谞讞诪谉.
讗讜 讬讜讘谉 讘住"讚 讻讬 讛讜讗 讛讬讛 注谞讬讜 讘讗诪转 讜讛讬讜 讛转诇诪讬讚讬诐 讜讛讞讻诪讬诐 砖讘讚讜专讜 诪砖讘讞讬诐 讗讜转讜 讛专讘讛 讘诪讬讚转 讛注谞讜讛 讜诇讗 讛讬讛 专讜爪讛 砖讬砖讘讞讜 讗讜转讜 讘讻讱 诇讻谉 谞转讞讻诐 诇讜诪专 讘驻讜诪讘讬 讘讬转 讛诪讚专砖 诇驻谞讬 讛讻诇 诇讗讜转讜 转谞讗 诇指讗 转旨执讬转旨职谞执讬 '注植谞指讜指讛' 讚旨职讗执讬讻旨指讗 讗植谞指讗! 讻讚讬 砖讛砖讜诪注讬谉 诇讗 讬讞砖讘讜 讗讜转讜 诇注谞讬讜 诪诪砖 讚讛讗 讞讝讬 讚讛讜讛 诪砖讘讞 注爪诪讜 讘讻讱 讜讘讗诪转 讛讜讗 讻讜谞转讜 讘讝讛 诇砖诐 砖诪讬诐 诇砖诐 讗诇拽讬诐 讞讬讬诐.





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 讬讜讜谞讬转. 注讬讬谉 转讜住驻讜转 诪谞讞讜转 讚祝 住讚 注"讘 讚"讛 讗专讜专 讜讘专"砖 驻"讗 诪"讗 讚驻讗讛:


砖诐 诪砖诪转 专讘讬 讘讟诇 注谞讜讛. 注讬讬谉 转讜住驻讜转 讻转讜讘讜转 讚祝 拽讙 注"讘 讚"讛 讗讜转讜 讬讜诐:





讘讗专 砖讘注

讜讗讬讛讗 砖诪讬讛 专讘讗 讚讗讙讚转讗. 诇讻讗讜专讛 讛讬讛 谞"诇 讚谞拽讟 讚讗讙讚转讗 讚讜拽讗 诇讗驻讜拽讬 注诇 砖诪注转转讗 讚讛讬讬谞讜 讛诇讻讜转 讚讬谞讬谉 讜讗讬住讜专 讜讛讬转专 讜讟讜诪讗讛 讜讟讛专讛 讗讬谉 讗讜诪专讬诐 拽讚讬砖 讚专讘谞谉 讻讬讜谉 砖讗讬谉 谞拽讘爪讬谉 讻诇 讛注诐 讗驻讬诇讜 注诪讬 讛讗专抓 诇砖诪讜注 讚专砖讗 讘砖诪注转讗 讻诪讜 讘讗讙讚转讗 讻讚讗讬转讗 诇注讬诇 讘驻专拽 讗诇讜 谞讗诪专讬谉 专讘讬 讗讘讛讜 讚专砖 讘讗讙讚转讗 专讘讬 讞讬讬讗 讘专 讗讘讗 讚专砖 讘砖诪注转讗 砖讘拽讜讛 讻讜诇讬 注诇诪讗 诇专讘讬 讞讬讬讗 讘专 讗讘讗 讜讗讝讜诇 诇讙讘讬讛 讚专讘讬 讗讘讛讜 讻讜' 讜讻诇 注爪诪讜 诇讗 讗诪专 讜讗诇讗 注诇诪讗 讗诪讗讬 拽讗 诪拽讬讬诐 讗讬讛讗 砖诪讬讛 专讘讗 讗诇讗 诪砖讜诐 讻讬讜谉 砖谞讜讛讙 讘讻诇 讬砖专讗诇 讘转诇诪讬讚讬诐 讜讘注诪讬 讛讗专抓 讜讬砖 讻讗谉 砖转讬诐 转讜专讛 讜拽讬讚讜砖 讛砖诐 讜讛讜讬 讚讜诪讬讗 诇拽讚讜砖讛 讚住讬讚专讗 砖讻诇 讬砖专讗诇 砖讜讬诐 讘讜 讚讗驻讬' 注诪讬 讛讗专抓 诪讘讬谞讬诐 讗讜转讜 讜诇讻谉 讛讜讗 讞讘讬讘 讻讚驻专砖"讬 讜讬讙注转讬 讜诪爪讗转讬 讗讜谉 诇讬 讘驻讬专讜砖 讛诪砖谞讬讜转 诇讛专诪讘"诐 讝"诇 讘住讜祝 驻专拽讬 讗讘讜转 讜讝"诇 专' 讞谞谞讬讗 讘谉 注拽砖讬讗 讗讬谞讜 诪谉 讛讘专讬讬转讗 讗诇讗 住讬讜诐 谞讗讛 讛讜讗 讜谞讛讙讜 讛注诐 诇讗诪专讜 讘住讬讜诐 讛驻专拽讬诐 诇驻讬 砖讗讬谉 讗讜诪专讬诐 拽讚讬砖 讚专讘谞谉 注诇 讛诪砖谞讛 讗诇讗 注诇 讛讗讙讚讛 砖讗诪专 诪专 讜讗讬讛讗 砖诪讬讛 专讘讗 讚讗讙讚转讗 注讻"诇 讗诪谞诐 讛专诪讘"诐 讙讜驻讬讛 讻转讘 诇讛驻讱 讘讞讘讜专讜 讘住讚专 转驻诇讛 讘谞讜住讞 讛拽讚讬砖 讜讝"诇 拽讚讬砖 讚专讘谞谉 讻诇 注砖专讛 诪讬砖专讗诇 讗讜 讬讜转专 砖注讜住拽讬谉 讘转诇诪讜讚 转讜专讛 砖注诇 驻讛 讜讗驻讬' 讘诪讚专砖讜转 讗讜 讘讛讙讚讜转 讻砖讛谉 诪住讬讬诪讬谉 讗讜诪专 讗讞讚 诪讛谉 拽讚讬砖 讚专讘谞谉 讻讜' 注讻"诇. 谞专讗讛 诪讚讘专讬讜 讛讗 讚谞拽讟 讻讗谉 讚讗讙讚转讗 诇专讘讜转讗 讗驻讬诇讜 讚讗讙讚转讗 讜讻"砖 讚砖诪注转讗 讚讞讘讬讘 讟驻讬. 讜谞"诇 讟注诪讬讛 讚讛专诪讘"诐 讛讜讗 诪讚转谞谉 讘驻专拽 讻诇 讻转讘讬 砖讗讬谉 拽讜专讬谉 讘讻转讜讘讬诐 讘砖讘转 讘砖注转 讘讬转 讛诪讚专砖 诪驻谞讬 讘讬讟讜诇 讘讬转 讛诪讚专砖 讜驻专砖"讬 讜讻诇 讛诪驻专砖讬诐 诪驻谞讬 讘讬讟讜诇 讘讬转 讛诪讚专砖 讚诪砖讻讬 诇讬讘讗 讜讗转讜 诇讗诪谞讜注讬 诪诇砖诪讜注 讛讚专砖讗 砖讛讬讜 讚讜专砖讬诐 诇注诐 讘砖讘转 讛诇讻讜转 讗讬住讜专 讜讛讬转专 讜讟讜讘 诇讛谉 诇砖诪讜注 诪诇拽专讜转 讘讻转讜讘讬诐 注"讻. 讗诇诪讗 砖注拽专 讛讚专砖讗 讛讬讛 讘讛诇讻讜转 讗讬住讜专 讜讛讬转专 讜诪讛 砖讚拽讚拽 讛专诪讘"诐 诇讜诪专 讘转诇诪讜讚 转讜专讛 砖注诇 驻讛 讛讬讬谞讜 诪砖讜诐 砖诇讗 转讬拽谞讜 拽讚讬砖 讚专讘谞谉 注诇 拽专讬讗转 讛驻住讜拽讬诐 诇讘讚 讻诪讜 砖讛诐 讻转讜讘讬诐 讘转讜专讛 砖讘讻转讘 讗诇讗 讚讜拽讗 注诇 讚专砖讗 讜讗讬谉 讚专砖讗 讗诇讗 讘转讜专讛 砖注诇 驻讛 讜讗讜诇讬 诪砖讜诐 讛讻讬 谞拽专讗 拽讚讬砖 讚专讘谞谉 讻诇讜诪专 拽讚讬砖 砖注诇 转诇诪讜讚 转讜专讛 讚专讘谞谉 讚讛讬讬谞讜 砖注诇 驻讛 诇讗驻讜拽讬 拽讚讬砖 讬转讜诐 专讙讬诇讬谉 诇讜诪专 注诇 拽专讬讗转 讛驻住讜拽讬诐 诇讘讚 讻诪讜 讗讞专 转讛诇讬诐 讜砖讬专 讛讬讞讜讚 讜转驻诇讛 讜讬讜转专 谞"诇 讚诇讛讻讬 谞拽专讗 拽讚讬砖 讚专讘谞谉 诇驻讬 砖讻诇 注爪诪讜 讜注拽专 拽讚讬砖 讝讛 讛讜讗 转讞谞讛 讜讘拽砖讛 注诇 专讘谞谉 讻诪驻讜专砖 讘谞讜住讞 拽讚讬砖 讝讛 讗讘诇 讗讬谉 诇驻专砖 讚诇讛讻讬 谞拽专讗 拽讚讬砖 讚专讘谞谉 诪驻谞讬 砖讛讜讗 转拽讜谉 讛专讘讛 讞讻诪讬诐 讻诇 讗讞讚 讛讜住讬祝 注诇 砖诇驻谞讬讜 讚讛讗 诇讬转讗 砖诇讗 诪爪讬谞讜 讝讛 讗诇讗 讚讜拽讗 讘诪讜讚讬诐 讚专讘谞谉 讻讚讗讬转讗 讘讛讚讬讗 讘驻专拽 讗诇讜 谞讗诪专讬谉 讗讘诇 诇讗 讘拽讚讬砖 讚专讘谞谉 讜诪讬讛讜 讛讗 讚讻转讘 讛专诪讘"诐 讘住讜祝 驻专拽讬 讗讘讜转 砖讛讘讗转讬 诇注讬诇 讜讝"诇 诇驻讬 砖讗讬谉 讗讜诪专讬诐 拽讚讬砖 注诇 讛诪砖谞讛 讗诇讗 注诇 讛讗讙讚讛 讻讜' 拽砖讛 诇讬 砖讛专讬 专讘讬 讞谞谞讬讗 讘谉 注拽砖讬讗 讗讜诪专 专爪讛 讛拽讘"讛 讻讜' 诪砖谞讛 讛讜讗 讘住讜祝 诪住讻转 诪讻讜转 讜讻讬 转讬诪讗 讻讬讜谉 砖诇讗 谞讝讻专 讘讛 砖讜诐 讚讬谉 讛诇讻讱 讗注"驻 砖讛讜讗 诪砖谞讛 讘住讜祝 诪讻讜转 讗讬谞讜 拽专讜讬 诪砖谞讛 讗诇讗 讗讙讚讛 讗"讻 拽砖讛 砖讛专讬 讙诐 讘驻专拽讬诐 诇讗 谞讝讻专 讘讛诐 砖讜诐 讚讬谉 讗"讻 诇诪讛 诇讗 讬讗诪专讜 拽讚讬砖 讚专讘谞谉 注诇 住讬讜诐 讛驻专拽讬诐 讘诇讬 专讘讬 讞谞谞讬讗 讘谉 注拽砖讬讗. 讜诇讜诇讗 讚诪住转驻讬谞讗 诪讞讘专讗讬 讛讬讬转讬 讗讜诪专 砖讗讬谉 讝讛 诪讚讘专讬 讛专诪讘"诐 讝"诇 讻诇诇 讗诇讗 讗讬讝讛 转诇诪讬讚 讟讜注讛 讜诪砖讜讘砖 讻转讘 讝讛 讘讙诇讬讜谉. 讻谉 谞"诇:



讘驻讜诇诪讜住 砖诇 讗住驻住讬讬谞讜住 讙讝专讜 注诇 注讟专讜转 讞转谞讬诐. 讘驻"拽 讚讙讬讟讬谉 讗诪专讬谞谉 讗"诇 专讬砖 讙诇讜转讗 诇专讘 讛讜谞讗 讻诇讬诇讗 诪谞诇谉 讚讗住讜专 讗"诇 诪讚专讘谞谉 讚转谞谉 讘驻讜诇诪讜住 砖诇 讗住驻住讬讬谞讜住 讙讝专讜 注诇 注讟专讜转 讞转谞讬诐 讻讜' 讗讚讛讻讬 拽诐 专讘 讛讜谞讗 诇讗驻谞讜讬讬 讗"诇 专讘 讞住讚讗 拽专讗 讻转讬讘 讻讛 讗诪专 讛' 讛住专 讛诪爪谞驻转 讜讛专诐 讛注讟专讛 讜讙讜' 讜讻讬 诪讛 注谞讬谉 讛诪爪谞驻转 讗爪诇 讛注讟专讛 讗诇讗 诇讜诪专 诇讱 讘讝诪谉 砖诪爪谞驻转 讘专讗砖 讻"讙 注讟专讛 讘专讗砖 讻诇 讗讚诐 讻讜' 专讘讬谞讗 讗砖讻讞讬讛 诇诪专 讘专 专讘 讗砖讬 讚讛讜讛 讙讚讬诇 讻诇讬诇讗 诇讘专转讬讛 讗"诇 诇讗 住讘专 诇讛 诪专 讛住专 讛诪爪谞驻转 讜讛专诐 讛注讟专讛 讗"诇 讚讜诪讬讗 讚讻"讙 讘讙讘专讬 讜讻转讘讜 砖诐 讛转讜住驻讜转 注讟专讜转 讞转谞讬诐 驻讬专砖 讘拽讜谞讟专住 注讟专讛 诪诪砖 讜讗讬谉 谞专讗讛 诪讚讗诪专 注诇讛 讘驻专拽 讘转专讗 讚住讜讟讛 诇讗 砖谞讜 讗诇讗 砖诇 讜讜专讚 讜砖诇 讛讚住 讗讘诇 砖诇 拽谞讬诐 讜砖诇 讞讬诇转 诪讜转专 讜讗讬谉 讚专讱 诇注砖讜转 注讟专讛 诪砖诇 拽谞讬诐 讗诇讗 注讟专讜转 砖注讜砖讬谉 讻注讬谉 讻讬驻讛 砖讬讜砖讘 讘讛 讛讞转谉 讜讘专讗砖 讻诇 讗讚诐 讚拽讗诪专 诇讗讜 讚讜拽讗 讘专讗砖 诪诪砖 讗诇讗 诇诪注诇讛 诪专讗砖 讜讘诪住讻转 诪讚讜转 讚转谞谉 讛注讟专讜转 砖讘讞诇讜谞讜转 驻讬专砖讜 谞诪讬 讛讙讗讜谞讬诐 讻注讬谉 讻驻讜转 诪讜讝讛讘讜转 砖注讜砖讬谉 讘讞诇讜谞讜转 讜诇讗 讛讜讛 讻诇讬诇讗 讚讚讛讘讗 讻讛讛讬讗 讚讘诪讛 讗砖讛 讚拽讗 谞驻讬拽 讻诪讛 讻诇讬诇讗 讘谞讛专讚注讗 讜讚讜拽讗 诇讞转谞讬诐 讗住专讜 讚讜诪讬讗 讚注讟专讜转 讻诇讜转 讚诪驻专砖 讘住讜讟讛 讚讛讬讗 注讬专 砖诇 讝讛讘 讜讘驻专拽 讘诪讛 讗砖讛 转谞谉 诇讗 转爪讗 讘注讬专 砖诇 讝讛讘 诪讻诇诇 讚讘讞讜诇 砖专讬 讜注讜讚 讚讛讗 专"注 注讘讬讚 诇讚讘讬转讛讜 注讬专 砖诇 讝讛讘 讻讚讗讬转讗 讘谞讚专讬诐 讗诇讗 讚讜拽讗 诇讞转谞讬诐 讜讻诇讜转 讗住专讜 诪砖讜诐 砖诪讞讛 讬转讬专讛 讗讘诇 诇砖讗专 讘谞讬 讗讚诐 诪讜转专 讻讱 讻转讘讜 讛转讜住驻讜转 讜讛讗 讚诇讗 讙讝专讜 诪注讬拽专讗 注诇 注讟专讜转 讻诇讛 讻诪讜 砖讙讝专讜 注诇 注讟专讜转 讞转谞讬诐 讛讬讬谞讜 诪砖讜诐 讻讚讬 砖诇讗 转转讙谞讛 讛讻诇讛 注诇 讘注诇讛. 讻谉 谞专讗讛 诇讬:



讘讟诇 讝讬讜 讛讞讻诪讛. 驻讬专砖"讬 诇讗 讬讚注转讬 诪讗讬 讛讬讗 讜诇讬 谞专讗讛 砖专"诇 砖讛讬讛 讘拽讬 讘讻诇 讛讞讻诪讜转 注诇 砖注诇讬讜 谞讗诪专 诇讛谞讞讬诇 讗讜讛讘讬 讬砖 讜讗讜爪专讜转讬讛诐 讗诪诇讗 讻讚讗讬转讗 讘住讜讻讛 驻专拽 讛讬砖谉 讗诪专讜 注诇讬讜 注诇 专讬讘"讝 砖诇讗 讛谞讬讞 诪拽专讗 诪砖谞讛 讙诪专讗 讛诇讻讜转 讜讗讙讚讜转 讚拽讚讜拽讬 转讜专讛 讜讚拽讚讜拽讬 住讜驻专讬诐 拽"讜 讜讙"砖 转拽讜驻讜转 讜讙讬诪讟专讬讗讜转 砖讬讞转 诪诇讗讻讬 讛砖专转 讜砖讬讞转 砖讚讬诐 讜砖讬讞转 讚拽诇讬诐 诪砖诇讜转 讻讜讘住讬诐 诪砖诇讜转 砖讜注诇讬诐 讚讘专 拽讟谉 讚讘专 讙讚讜诇 讚讘专 讙讚讜诇 诪注砖讛 诪专讻讘讛 讚讘专 拽讟谉 讛讜讬讜转 讚讗讘讬讬 讜专讘讗 诇拽讬讬诐 诪讛 砖谞讗' 诇讛谞讞讬诇 讗讜讛讘讬 讬砖 讜讗讜爪专讜转讬讛诐 讗诪诇讗:





诪专讗讬转 讛注讬谉

讘讟诇 讻讘讜讚 讛转讜专讛 讜讻讜'. 注诪"砖 讘拽讜谞讟专讬住 讚讘砖 诇驻讬 诪注专讻转 讘讬"转 讗讜转 讬"讟. 讜讘诪"砖 诇拽诪谉 驻谞讬 讛讚讜专 讜讻讜' 注诪"砖 讘拽讜谞讟专讬住 讛谞讝讻专 诪注专讻转 驻"讗 讗讜转 讻"讟 讘住"讚:





驻转讞 注讬谞讬诐

砖讛讬讛 拽讟谞讜转谉 砖诇 讞住讬讚讬诐. 讘转讜住驻转讗 讙专住讬谞谉 诪砖诪转 讗讘讗 讬讜住讬 讘谉 拽讟谞讜转 讗讬砖 拽讟谞讜转讗 谞转拽讟谞讛 讞住讬讚讜转 诪讬砖专讗诇 诇诪讛 谞拽专讗 砖诪讜 讗讬砖 拽讟谞讜转讗 砖讛讜讗 拽讜讟谞讛 砖诇 讞住讬讚讜转 讜讬砖 诇讛专讙讬砖 拽爪转 讚诪讗讞专 砖讗诪专 谞转拽讟谞讛 讞住讬讚讜转 诪讬砖专讗诇 诪讛 砖讗诇 诇诪讛 谞拽专讗 砖诪讜 讗讬砖 拽讟谞讜转讗. 讜讬专讗讛 注诇 驻讬 驻讬专讜砖 讛专诪讘"诐 砖驻讬专砖 拽讟谞讜转谉 砖诇 讞住讬讚讬诐 讘讻诇诇诐 讜砖专砖诐 讻讬 砖专砖 讛讚讘专 讜讛转讞诇转讜 拽讟谉. 讜讘讛讻讬 谞讬讞讗 诇砖讜谉 讛诪砖谞讛 讜讘讬讜转专 诇砖讜谉 讛转讜住驻转讗 讚拽讗诪专 谞转拽讟谞讛 讞住讬讚讜转 诪讬砖专讗诇. 讜注诇 讝讛 砖讗诇 诇诪讛 谞拽专讗 砖诪讜 讜讻讜' 讚讜讚讗讬 诇讗 驻转讞讜 驻讛 诇砖讟谉 砖转驻住讜拽 讛讞住讬讚讜转 讗讜 砖转转拽讟谉 讛讞住讬讚讜转 讜讗"讻 诪"讟 拽专讜 诇讬讛 拽讟谞讜转讗 讜转讬专抓 砖讛讜讗 拽讟谞讛 砖诇 讞住讬讚讜转 讻诇讜诪专 砖专砖讛 讜讻谉 讬砖 诇驻专砖 讘诇砖讜谉 诪砖谞转谞讜:
讜讞讝讛 讛讜讬转 诇讗讬砖讬 讻讛谉 讙讚讜诇 专讘讬谉 讞住讬讚讗 讛专诪"讱 讘住' 讛讘讛讬专 讬讚 诪诇讗讻讬 住讬' 转拽驻"讝 砖讛讘讬讗 驻讬专讜砖 讛专诪讘"诐 讜讻转讘 讚讛讜诇讬讚 诪讝讛 住' 讬讜讞住讬谉 讘讗讜转 讬讜讚 讚讗"讻 讬讛讬讛 讗讞专 专' 讬讜住讬 讛讻讛谉 讜专讘讬 讬讛讜讚讛 讘谉 讘讘讗 讜讻讜' 讜转讜诇讚讛 讝讜 讗讬谞讬 诪讻讬专 讚诇驻讬专讜砖 讛专诪讘"诐 讛讬讛 诪专讗砖讜谞讬 讛讞住讬讚讬诐 讜讻谉 谞专讗讛 诪讛转讬"讟 砖讞诇讜拽 讛专诪讘"诐 讘驻讬专讜砖讜 注诐 专砖"讬 讜讛专注"诐 讜诪讗讞专 砖讻谉 谞讜诇讬讚 诪讝讛 砖讛讬讛 拽讜讚诐 专讘讬 讬讜住讬 讜讻讜' 讜讗驻砖专 讚讟"住 讜爪"诇 讜讗"讻 讬讛讬讜 讗讞专讬讜 专讘讬 讬讜住讬 讜讻讜' 讗诇讗 讚讘讬专讜砖诇诪讬 驻' 讛诪谞讬讞 讗诪专讜 讚讛讜讗 讬讜住祝 讛讘讘诇讬 讜转讜 拽' 诪讗讬 讚转谞谉 驻住拽讜 讞住讬讚讬诐 讜讬"诇 讚驻住拽讜 讝诪谉 诪讛 讜讛讻讬 讚讬讬拽讗 讚诇讗 拽转谞讬 讘讟诇讜 讜讛讬专讜砖诇诪讬 诇砖讬讟转讬讛 讚讙专讬住 转诪爪讬转谉 砖诇 讞住讬讚讬诐 讝讛讜 转讜专祝 讚讘专讬 讛专讘 讬讚 诪诇讗讻讬:
讜讗谞讬 讘注谞讬讬 讗讜诪专 讚讞诇拽 注诇讬谞讜 讗转 讛砖讜讬谉 讛讘讘诇讬 讜讛讬专讜砖诇诪讬 讜讻转讘 讚讟"住 讛讜讗 讘住' 讬讜讞住讬谉. 讜诇讗 讝讻讬转讬 诇讛讘讬谉 讗讬讱 谞讞讛 讚注转讜 诇讜诪专 讚讟"住 讛讜讗 讘住' 讬讜讞住讬谉 讜爪"诇 讜讗"讻 讬讛讬讜 讗讞专讬讜 专' 讬讜住讬 讛讻讛谉 讜讻讜' 讜讛诇讗 砖诐 讛讘讬讗 讚讘专讬 讛讬专讜砖诇诪讬 讚讛讜讗 讬讜住祝 讛讘讘诇讬 讞讘专 专讘讬 讜诇驻讬 讛讙讛转讜 住讜转专 讛拽讜讚诐 讜讗讬讱 讛专讘 住' 讬讜讞住讬谉 讻讜转讘 讚讘专 讜讛驻讻讜 住诪讬讻讬 讗讛讚讚讬 讘住转诪讗. 讜转讜 讗诪讗讬 诇讗 讛拽砖讛 注诇 讛专"诪 砖讛讜讗 讛驻讱 讛讬专讜砖诇'. 讜转讜 讗砖转诪讬讟 诪讛专讘 讚讘讘专讬转讗 讘转诇诪讜讚讬谉 拽转谞讬 讘讟诇讜 讛讞住讬讚讬诐 讜讛讜讗 讛驻讱 讚讘专讬讜 砖转讬专抓 讜讬讬砖讘 讛注谞讬谉 讚驻住拽讜 讝诪谉 诪讛 讜诇讗 讘讟诇讜 讜讻转讘 讚诇讛讻讬 转谞讬 驻住拽讜 讜诇讗 讘讟诇讜 讜讛专讬 讚转谞讬 讘讟诇讜 讜谞驻诇 讛讘谞讬谉:
讜诇讬 讛讛讚讬讜讟 讛讚讘专 驻砖讜讟 讚诇讗 注诇讛 注诇 讚注转 讛专"诪 讚专讘讬 讬讜住讬 专讗砖讜谉 诇讞住讬讚讬诐 拽讜讚诐 转诇诪讬讚讬 专讬讘"讝 讚讙诐 讛专"诪 诪讜讚讛 讚讛讬讛 讗讞专讜谉 诇讞住讬讚讬诐 讗诇讗 讚诇讗 谞讬讞讗 诇讬讛 诇驻专砖 讻专砖"讬 讚讗讬谉 讝讛 讻讘讜讚 诇拽专讜转讜 拽讟谉 讛讞住讬讚讬诐. 讜讻谉 讛注讬专 讘转讬"讟 注诇 驻讬专砖"讬. 讜转讜 讚诪讚讜注 驻转讞讜谉 驻讛 诇砖讟谉. 讜诪砖讜"讛 驻讬专砖 讚砖诐 讝讛 诇讻讘讜讚讜 讚讛讬讛 讘讻诇诇 讛讞住讬讚讬诐 讜拽讟谞讜转谉 讛讬讬谞讜 砖讛砖专砖 讘转讞讬诇讛 拽讟讜谉. 讜专' 讬讜住讬 讛讻讛谉 讜专讬讘"讘 讜专"讬 讘专 讗诇注讗讬 拽讚诪讜 诇讜. 讜诪讛 砖谞专讗讛 诪讛转讬"讟 砖讛专"诪 讞诇讜拽 讘驻讬' 注诐 专砖"讬 讜专注"诐 讛讬讬谞讜 讘驻讬' 拽讟谞讜转谉. 讜讚讜拽 讛讟讘 讻讬 拽爪专转讬 讜讘拽讜谞讟专讬住 讬注讬专 讗讝谉 讻转讘转讬 讘注谞讬讜转讬 讬讜转专 讘讗讜专讱 讘住"讚:


诪砖诪转 专讘谉 讬讜讞谞谉 讘谉 讝讻讗讬 讘讟诇 讝讬讜 讛讞讻诪讛. 驻讬专砖"讬 讝讛 诇讗 讬讚注谞讗 诪讗讬 讛讬讗. 讜专讗讬转讬 诇讛专讘 注讬讜谉 讬注拽讘 驻' 讛驻讜注诇讬诐 讙讘讬 讬讜驻讬讜 砖诇 专' 讬讜讞谞谉 砖讻转讘 砖诐 讚讗讬 讙专住讬谞谉 讛讻讗 专' 讬讜讞谞谉 住转诐 谞讬讞讗 讚讻讜谞转讜 注诇 专' 讬讜讞谞谉 讚讛讜讛 砖驻讬专 讜讙诪讬专 讜讝讛讜 讝讬讜 讛讞讻诪讛 注讻"诇 讜讚讘专讬讜 转诪讜讛讬' 讚讛讗 讛讻讗 诪砖谞讛 讛讬讗 讜讗讬讱 讬转讻谉 诇诪讙专住 专' 讬讜讞谞谉 讚讛讜讗 讗诪讜专讗. 讜讛专讘 转讜住驻讜转 讬"讟 讛拽砖讛 注诇 专砖"讬 讚讗诪讗讬 诇讗 驻讬专砖 讛讻讗 讚拽转谞讬 讝讬讜 讛讞讻诪讛. 注诇 讚专讱 诪讛 砖驻讬专砖 讛讜讗 注爪诪讜 诇拽诪谉 讘讝讬讜 讛讻讛讜谞讛 讚转谞谉 注诇 专讘讬 讬砖诪注讗诇 讘谉 驻讬讗讘讬 砖讛讬讛 讞讻诐 讜注砖讬专 讜诪"砖 讞讻诐 爪"诇 讻讛谉 讜讟"住 讛讜讗 注讻"讚 讛专讘 转讬"讟 讝"诇 讜诇拽"诪 讚讛转诐 讗砖讻讞 专砖"讬 讚讛讬讛 注砖讬专 专' 讬砖诪注讗诇 讘谉 驻讬讗讘讬 讚讗诪讜 讘讝讘讝讛 讻诇 讻讱 诇注砖讜转 诇讜 讻转谞转 讻讚讗诪专讬谞谉 讘讬讜诪讗 讜讙诐 诪驻住讞讬诐 讚祝 谞"讝 诪讜讻讞 讻谉 讗讘诇 讘专讬讘"讝 诇讗 讗砖讻讞 专砖"讬 砖讛讬讛 注砖讬专. 讜诪"砖 讚讞讻诐 讟"住 讜爪"诇 讻讛谉 讗讬谉 爪讜专讱 诇讛讙讬讛 讚讻讛谉 驻砖讬讟讗 讚讛讜讛 讜拽讗诪专 讚讛讜讬 讞讻诐 谞诪讬 讜讻谉 专讗讬转讬 砖讻转讘 讛专讘 拽讜诇 讛专诪讝. 讜讛专讘 注讬讜谉 讬注拽讘 驻讬专砖 讛讻讗 讚讝讬讜 讛讞讻诪讛 讛讬讬谞讜 砖诇诪讚 讛专讘讛 讜讛讬讛 讘拽讬 讘讻诇 讞讻诪讛. 讜讻讘专 拽讚诪讜 讛专讘 讘讗专 砖讘注:
讜讗谞讬 讗讜诪专 讚讝讛 诇讗 谞注诇诐 诪注讬谞讬 讝讬讜 讞讻诪转 专砖"讬. 讗诪谞诐 诇讗 专爪讛 诇驻专砖 讻谉 讚诇讗 诪砖诪注 诇讬讛 讚讝讬讜 讛讞讻诪讛 讬讻讜谞讛 注诇 专讜讘 诇讬诪讜讚讜 讜讘拽讬讗讜转讜 讜转讜 讚转诇诪讬讚讬讜 专"讗 讜专' 讬讛讜砖注 讜讞讘专讬讛诐 讜专' 注拽讬讘讗 讘讻诇诇 讛讬讜 讙讚讜诇讬诐 诪讗讚 诪讗讚 讘转讜专讛 讜讘讻诇 讞讻诪讛 讜诇讗 谞讬讞讗 诇讜诪专 讘讟诇 讝讬讜 讛讞讻诪讛 诪砖诪转 专讬讘"讝. 讜讛讙讗讜谉 讛讞住讬讚 诪讛专"专 讗诇注讝专 诪拽专讗拽讗 讝诇讛"讛 讘住驻专讜 诪注砖讛 专拽讞 驻讬' 注"讚 住讜讚 讜专诪讝 注"砖 讜诪"砖 砖诐 讚砖诪讜 讘谉 讝讻讗讬 讗讬谞讜 诪讞讜讜专. 讜诪"砖 砖诇砖诇转 讛拽讘诇讛 讚祝 讻"讚 注"讘 诇讗 讛讬讜 讚讘专讬诐 诪注讜诇诐 讜诪讛专讬拽"讜 砖专砖 拽"注 讚祝 拽驻"讛 注"讘 诇讗 讗诪专 讝讛 讜讻讘专 讛砖讬讙讜 讘住' 住讚专 讛讚讜专讜转 讚祝 拽讬"讙 注"讘 讗诇讗 砖诇讗 讛讬讜 讘讬讚讜 砖讜"转 诪讛专讬拽"讜 注"砖:


诪砖诪转 专"讙 讛讝拽谉 讘讟诇 讻讘讜讚 讛转讜专讛. 诪驻专砖 讘砖"住 驻专拽 讛拽讜专讗 注讜诪讚 讚讛讬讜 诇讜诪讚讬谉 诪注讜诪讚. 讜诪讚讘专讬 讛专讘 砖"讱 讬"讚 住讬诪谉 专诪"讜 诪讜讻讞 讚讛讬讛 讝讛 专"讙 讚讬讘谞讛 讜讚讘专讬讜 转诪讜讛讬诐 讻讚讻转讬讘谞讗 讘注谞讬讜转讬谉 讘住' 讛拽讟谉 讘专讻讬 讬讜住祝 砖诐 讜讘拽讜谞讟专讬住 诪讞讝讬拽 讘专讻讛 注"砖 讘住"讚 讜诇注讬诇 讘拽讜谞讟专讬住 讝讛 讘讘专讻讜转. 讬讘专讻谞讜 讛' 诪讘专讻讜转讬讜 讜讬讜住讬祝 诇谞讜 砖谞讜转 讞讬讬诐:





砖注专讬 转讜专转 讘讘诇

(诪讟 讗 诪砖谞讛) 讘驻讜诇诪讜住 砖诇 讗住驻住讬讬谞讜住 讜讻讜' 讘驻讜诇诪讜住 砖诇 讟讬讟讜住 讜讻讜' 讘驻讜诇诪讜住 讛讗讞专讜谉 讜讻讜'.鈥斪⒆�' 专砖"讬. 讜讻讘专 讚讞讜 讚讘专讬讜 讘爪讚拽 讘转讜住' 讘"拽 驻讘 讘 讚"讛 讜讗住讜专, 讜讻转讘讜 讘驻砖讬讟讜转 讚讟讬讟讜住 讛讬讛 讘砖注转 讛讞讜专讘谉, 讻讚讗诪专讬谞谉 讘讛谞讬讝拽讬谉, 讜诪诇讻讜转 讘讬转 讞砖诪讜谞讗讬 拽讚诪讬 讟讜讘讗. 讜讙诐 诪"砖 专砖"讬 讻讗谉 讘砖诐 住讚专 注讜诇诐 "诪驻讜诇诪讜住 砖诇 讗住驻住讬讬谞讜住 注讚 驻讜诇诪讜住 砖诇 讟讬讟讜住 谞"讘 砖谞讛" 住讜转专 讗转 讛讗诪转, 砖讛专讬 讻诇 讬诪讬 讗住驻住讬讬谞讜住 讜讟讬讟讜住 讬讞讚 诇讗 讛讬讜 讗诇讗 讬"讗 砖谞讛, 讻驻讬 讛诪驻讜专住诐 讘转讜诇讚讜转 拽讬住专讬 专讜诪讬. 诇讻讱 谞专讗讛 注讬拽专 讻谞讜住讞 砖讛讘讬讗 讘诪讗讜专 注讬谞讬诐 专驻讬"讟 诪讬诇拽讜讟 讻"讬 讘砖诐 住讚专 注讜诇诐 "诪驻讜诇诪讜住 砖诇 讗住驻住讬讬谞讜住 注讚 驻讜诇诪讜住 砖诇 拽讬讟讜住 谞"讘 砖谞讛. 诪驻讜诇诪讜住 砖诇 拽讬讟讜住 注讚 诪诇讻讜转 讘谉 讻讜讝讬讘讗 讟"讝 砖谞讛, 讜诪诇讻讜转 讘谉 讻讜讝讬讘讗 讙' 砖谞讬诐 讜诪讞爪讛". 讜讘讬讗讜专 讝讛 转诪爪讗 讘住驻专 讚讘专讬 讬诪讬 讬砖专讗诇 诇讙专抓 (讛注转拽转 讛' 砖驻"专 讝"诇) 讞"讘 住驻"讛 讜讛讜讗, 讚拽讬讟讜住 讛讬讛 砖专 爪讘讗 讟专讬讬谞讜住 拽讬住专 讜注砖讛 诪诇讞诪讛 注诐 讘谞讬 讬砖专讗诇 讗砖专 讬砖讘讜 讘讘讘诇 讜讗专诐 讜讛专讙 诪讛诐 讛专讘讛 诪讗讚 讜讙诐 讛讞专讬讘 讗转 注专讬讛诐. 讜诪专讗砖讬转 诪诇讞诪转 讗住驻住讬讬谞讜住 注诇 讗"讬, 砖讛讬转讛 讻讗专讘注 砖谞讬诐 诇驻谞讬 讞讜专讘谉 讛讘讬转, 注讚 住讜祝 讬诪讬 讟专讬讬谞讜住, 砖讛讬讜 讻诪"讞 砖谞讛 讗讞专 讛讞讜专讘谉, 讛诐 谞"讘 砖谞讛, 讻砖谞诪谞讛 讗转 砖转讬 讛砖谞讬诐 讛拽讟讜注讜转, 讚讛讬讬谞讜 住讜祝 砖谞讛 专讗砖讜谞讛 讜转讞诇转 砖谞讛 讗讞专讜谞讛, 讘诪谞讬讬谉 砖谞讬诐 讛诇诇讜. 讜诇驻"讝 讬砖 诇讛讙讬讛 讻讗谉: 讘驻讜诇诪讜住 砖诇 拽讬讟讜住 (讘诪拽讜诐 讟讬讟讜住) 讜讛讜讗 驻讜诇诪讜住 砖谞讬, 讜驻讜诇诪讜住 讛讗讞专讜谉 讛讜讗 诪诇讞诪转 讗讚专讬讬谞讜住 拽讬住专 注诇 讘谉 讻讜讝讬讘讗 讜诪爪讜专 讘讬转专 讜讞讜专讘谞讜. 讜诇驻讬 讙讬专住转 住讚专 注讜诇诐 讛谞"诇 讛讬讛 讝讛 讻住"讛 砖谞讛 讗讞专 讛讞讜专讘谉. 讗讘诇 讘讬专讜砖诇诪讬 转注谞讬转 驻"讚 讛"讞 [住讟 注"讗] 讗讬转讗: "转谞讬 专' 讬讜住讬 讗讜诪专 谞"讘 砖谞讛 注砖转 讘讬转转专 诇讗讞专 讞专讘谉 讘讬讛诪"拽". 讜讻"讛 讘住讚专 注讜诇诐 驻"诇 注诇 讘谉 讻讜讝讬讘讗: 谞"讘 砖谞讛 讗讞专 讞讜专讘谉 讛讘讬转 讛讬讛. 讜讻"讛 讘住讚专 注讜诇诐 讝讜讟讗: 讜讘砖谞转 谞"讘 诇讞讜专讘谉 讛讘讬转 讞专讘讛 讘讬转专. 讜讘住讚专 讛拽讘诇讛 诇专讗讘"讚 讻转讘 讚砖谞转 注"讙 诇讞讜专讘谉 讛讘讬转 讞专讘讛 讘讬转专. 讜诇讚注转 讛' 讙专抓 (砖诐) 讞专讘讛 讘讬转专 讻住"讝 砖谞讛 讗讞专 讞讜专讘谉 讛讘讬转.


(砖诐) 诪砖诪转 专' 讬讜住讬 拽讟讜谞转讗 驻住拽讜 讞住讬讚讬诐.鈥斪⒆�' 诪"砖 讘讬讜诪讗 谞讘 讘.

